hotchpotch/miracl-hf-unified huggingface dataset:
সাকিব
সাকিব (; ), জেরাশ গভার্নোরেটের থেকে জর্দানের উত্তর-পশ্চিমের একটি শহর। ২০১৫ সালের আদমশুমারি অনুযায়ী এই শহরের জনসংখ্যা ১১ হাজার ৫৮৬ ছিল। জেরাশ শহরের পশ্চিমে এবং আম্মান শহরের কেন্দ্র থেকে প্রায়  পশ্চিমে এর অবস্থান।
ক্রুসেডএর সময়কালে সাকিব শহরটি "সীকিপ" (Seecip) নামে পরিচিত ছিল। আরবি ভাষার স্থান-নাম তত্ত্ব অনুযায়ী এর অর্থ "বহমান পানি"।
নৃতাত্ত্বিক অংশাবশেষ থেকে জানা যায়, রোমান যুগে সাকিব শহরের পত্তন ঘটে। তৎকালীন জলপাই গাছ এবং প্রাচীন ধ্বংসাবশেষ তারই সাক্ষ্য দেয়। ২০০৮ সালে নৃতত্ত্ববিদেরা শহরটিতে বাইজেন্টাইন সাম্রাজ্যের সময়কালীন একটি সমাধিক্ষেত্র খুঁজে পান। ঐতিহাসিকভাবে যা উচ্চ মূল্যের বলে বিবেচনা করা হয়।
১১০০ সালের ক্রুসেডর দ্বারা সাকিব শহর দখল হয়। পরবর্তীতে এটি জেরুসালেম রাজ্যের পশ্চিম সীমান্তে সেলযুক সাম্রাজ্যের সাথে শেষ সীমানা হয়। ১১২০ সালে জেরাশ শহরের জহির আদ-দীন কর্তৃক আর্তেমিসের মন্দিরকের একটি দূর্গে পরিবর্তন করা হয়। ১১২১ সালে জেরুজালেমের রাজা বাল্ডউইন দ্বিতীয় তা দখল করে। এরপর পরই ক্রুসেডররা জেরাশ পরিত্যাগ করে সাকিব শহরে অবস্থান নেয়। এই সময়েই পশ্চিমের সীমানা নির্ধারণ করা হয়।
উঁচু পাহাড়ে ঘেরা সাকিব শহরটি সমুদ্রপৃষ্ঠ থেকে ৯০০ থেকে ১২০০ মিটার উচুতে অবস্থিত।
উনবিংশ শতকের শেষভাগে এসে শহরটি জনসংখ্যা বাড়তে থাকলেও ২০১৫ সালের আদমশুমারি অনুযায়ী শহরটিতে ১১ হাজার ৫৮৬ জন বসবাস করতো।
শহরটিতে প্রায় ৬০ বর্গকিমি বিস্তৃত বন রয়েছে, যা বন্য শূকর, শিয়াল, লাল শিয়াল, পার্সীয়ান কাঠবিড়ালি এবং কাঁটাচুয়াসহ বিভিন্ন স্তন্যপায়ী প্রানীর মূল আবাসস্থল। বুলবুলি, গোল্ড ফিঞ্চ, জে বিশেষভাবে উল্লেখযোগ্য। ওক, আলেপ্পো পাইন, গ্রীক স্ট্রবেরির পাশাপশি বিভিন্ন অর্কিড ও গাদা ফুল গাছ এই বনে পাওয়া যায়।
শহরটিতে ১০টি সরকারী বিদ্যালয় রয়েছে। এছাড়াও বেশ কিছু বেসরকারী শিক্ষা প্রতিষ্ঠানও বিদ্যমান।
শহরের লোকজন জ্ঞানমূলক কাজে নিযুক্ত। বেশিরভাগ জনগণ ডাক্তার, শিক্ষাবিদ, প্রকৌশলী, শিক্ষক, সামরিক বাহিনীর সদস্য, কূটনীতিবিদ, ব্যংকার ইত্যাদি কাজে নিয়োজিত। শহরটি অর্থনীতির একটি বড় অংশ আসে ব্যণিজ্য ও পর্যটন খাত থেকে।
সাকিবে প্রতি বছর একাধিক সাংস্কৃতিক অনুষ্ঠান সফলতার সাথে আয়োজন করা হয়। "সাকিব আন্তর্জাতিক সংস্কৃতিও শিল্প উৎসব "একটি বাৎসরিক উৎসব।
শহরটির নিজস্ব হ্যান্ডবল দল রয়েছে, যা বিভিন্ন জাতীয় প্রতিযোগিতায় অংশ নেয়। এছাড়াও বিভিন্ন খেলাধূলার সুব্যবস্থা রয়েছে শহরটিতে।
সাইদ ইবনুল মুসায়্যিব
সা'ঈদ ইবনুল মুসায়্যিব (৬৪২-৭১৫ ঈসায়ী سعید بن المسیب) ছিলেন মদিনার ফিকহ বা আইনশাস্ত্রের অন্যতম শ্রেষ্ঠ বিদ্বান তাবিঈ (সাহাবাদের পরবর্তী প্রজন্ম)।
সা'ঈদ ৬৪২ সালে উমারের খিলাফাতকালে জন্ম গ্রহণ করেন। তাই সাঈদের সুযোগ হয়েছিল বহু সাহাবীকে দেখার এবং তাদের সান্নিধ্য লাভের। তার পিতা মুসায়্যিব এবং পিতামহ হাযন উভয়েই সাহাবী ছিলেন। সাঈদ তার আল্লাহভক্তি এবং জ্ঞানের কারণে সম্মানিত ও শ্রদ্ধেয় ছিলেন। মদিনার প্রখ্যাত সাত ফুকাহার অন্যতম ছিলেন। তিনি তার জ্ঞানের কারণে সাহাবিদের কাছেও সম্মানিত ছিলেন। ইসলামী শাস্ত্রের অন্যতম শ্রেষ্ঠ বিদ্বান সাহাবী আব্দুল্লাহ ইবনে উমার তার সম্পর্কে বলেন, "যদি রসূলুল্লাহ এই যুবককে দেখতেন তবে তার প্রতি সন্তুষ্ট হয়ে যেতেন"।
সাঈদ ইবনুল মসায়্যিব বিয়ে করেন বিখ্যাত হাদিস বিশারদ সাহাবী আবু হুরাইরাহ এর কন্যাকে। ফলে তিনি আবু হুরাইরাহ এর আরও কাছাকাছি যাওয়ার সুযোগ পান এবং স্ত্রীর পিতার শিক্ষাগুলো হাসিল করেন। সাঈদ দুই কন্যার পিতা ছিলেন।
সাঈদ বিখ্যাত সব বিদ্বান সাহাবীর কাছ থেকে শিক্ষা লাভ করেন। তার শিক্ষকের তালিকা অনেক দীর্ঘ।
উমার বিন আব্দুল আজিজ খলীফা হওয়ার আগে গভর্নর থাকাকালীন সাঈদের সাথে পরামর্শ ব্যতীত সিদ্ধান্ত নিতেন না।
প্রিটোরিয়া
প্রিটোরিয়া () হলো দক্ষিণ অাফ্রিকার গুটেং প্রদেশের উত্তরাঞ্চলের একটি শহর। এটি এপিজ নদী অতিক্রম করে এবং ম্যাগালিজবার্গ পর্বতমালার পাদদেশে পূর্বদিকে বিস্তৃত হয়েছে। দক্ষিণ অাফ্রিকার তিনটি রাজধানীর মধ্যে একটি হলো প্রিটোরিয়া। এখানে সরকারের প্রশাসনিক শাখাগুলো এবং দক্ষিণ অাফ্রিকার বিদেশী দূতাবাসগুলো অবস্থিত। অন্যদিকে কেপ টাউন হলো অাইন বিভাগীয় রাঝধানী এবং ব্লুমফন্টেন হলো বিচার বিভাগীয় রাজধানী। প্রিটোরিয়াতে তিনটি বিশ্ববিদ্যালয় এবং পূর্ব শহরতলিতে একটি "বিজ্ঞান ও শিল্প গবেষণা পরিষদ (সিএসঅাইঅার)" রয়েছে। ফলে একাডেমিক শহর হিসেবে এর বেশ খ্যাতি রয়েছে। এই শহরটি "দক্ষিণ অাফ্রিকান ব্যুরো অব স্ট্যান্ডার্ড" কেও হোস্ট করে, যার ফলে শহরটি গবেষণার কেন্দ্রস্থলে পরিণত হয়েছে।
সুদূরপশ্চিম প্রদেশ
সুদূরপশ্চিম প্রদেশ () নেপালের নবগঠিত সাতটি প্রদেশের অন্যতম। ২০১৫ সালের ২০ সেপ্টেম্বর প্রণীত নতুন সংবিধানের মাধ্যমে পূর্বতন সুদূর পশ্চিমাঞ্চল বিকাস ক্ষেত্রের সীমানা নিয়ে সুদূরপশ্চিম প্রদেশ গঠিত হয়। সুদূরপশ্চিম প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে কর্ণালী প্রদেশ ও প্রদেশ নং ৫, পশ্চিমে ভারতের উত্তরাখণ্ড এবং দক্ষিণে ভারতের উত্তর প্রদেশ অবস্থিত। ২০১৮ সালের সেপ্টেম্বরে "প্রদেশ নং ৭"-এর নবনির্বাচিত জনপ্রতিনিধিদের ভোটে প্রদেশের স্থায়ী নাম হিসেবে ""সুদূরপশ্চিম প্রদেশ"" নির্ধারিত হয়। এরপর ২০১৮ সালের ২৮ সেপ্টেম্বর গোদাবরীকে প্রদেশের রাজধানী হিসেবে ঘোষণা করা হয়।
রাজা দীপ শাহী ১৭৯০ সালে নেপাল থেকে বিতাড়িত হয়ে অউধ রাজ্যের তরাই অঞ্চলে (বর্তমান উত্তর প্রদেশের লখিমপুর খেরি জেলা) আসেন এবং ব্রিটিশ রাজের অধীনে খাইরিগড়ে খাইরগড়-সিংহাই রাজ্য প্রতিষ্ঠা করেন। কাঞ্চনপুর পরগনা (বর্তমান কাঞ্চনপুর ও কৈলালী জেলা) তাঁর জমিদারীর অংশ ছিল। খাইরিগড়ের সেনাদের পরাস্ত করে তিনি বানজারা এলাকায় অধিকার প্রতিষ্ঠা করেন এবং এই পরগনার দখল পান। সেইসাথে ভূরের অংশবিশেষও দখল করতে সমর্থ হন। ১৯৪৭ সালে ভারত স্বাধীন হলে তাঁর জমিদারী ভারতের অন্তর্ভুক্ত হয়।
২০১৫ সালে সুদূরপশ্চিম প্রদেশ গঠিত হওয়ার পূর্বে এই অঞ্চলটি সুদূর পশ্চিমাঞ্চল বিকাস ক্ষেত্রের অন্তর্ভুক্ত ছিল। প্রদেশ গঠিত হওয়ার সময় এর সীমানায় কোনো পরিবর্তন আনা হয়নি।
সুদূরপশ্চিম প্রদেশের প্রধান প্রশাসনিক কর্মকর্তা হলেন গভর্নর মোহন রাজ মল্ল। প্রাদেশিক সরকারের মুখ্যমন্ত্রী ত্রিলোচন ভট্ট এবং প্রদেশের বিচার বিভাগের প্রধান দিপায়ল হাইকোর্টের প্রধান বিচারপতি যজ্ঞপ্রসাদ বাস্যাল।
সুদূরপশ্চিম প্রদেশের প্রাদেশিক পরিষদ প্রদেশ সভার আসন সংখ্যা ৫৩। নেপালের কেন্দ্রীয় প্রতিনিধি সভার ১৬ জন সদস্য এই প্রদেশ থেকে নির্বাচিত হন।
প্রদেশ সভা হলো প্রতিটি প্রদেশের এক কক্ষবিশিষ্ট সংসদ। প্রদেশ সভার সদস্যরা জনগণের সরাসরি ভোটে নির্বাচিত হন। প্রতিটি প্রদেশ সভার মেয়াদ পাঁচ বছর। সুদূরপশ্চিম প্রদেশের প্রদেশ সভার অস্থায়ী কার্যালয় ধনগড়ীর জেলা সমন্বয় কমিটি হলে অবস্থিত।
সুদূরপশ্চিম প্রদেশের জেলার সংখ্যা ৯টি। প্রতিটি জেলার প্রশাসন জেলা সমন্বয় সমিতি এবং জেলা প্রশাসন কর্মকর্তা কর্তৃক পরিচালিত হয়। প্রতিটি জেলা আবার বিভিন্ন গ্রাম ও নগরপালিকায় বিভক্ত। সুদূরপশ্চিম প্রদেশে একটি উপ-মহানগর, ৩৩টি নগর এবং ৫৪টি গ্রাম পালিকা রয়েছে।
সুদূরপশ্চিম প্রদেশের জেলাগুলো হলো:
সুদূরপশ্চিম প্রদেশের জনসংখ্যা প্রায় ২,৫৫২,৫১৭ জন (নেপালের মোট জনসংখ্যার প্রায় ৯.৬৩%)। জনসংখ্যার ঘনত্ব প্রতি বর্গ কিলোমিটারে ১৩০ জন। জনসংখ্যার বৃদ্ধির হার ১.৫৩%। পুরুষ জনগোষ্ঠী ১,২১৭,৮৮৭ জন ও মহিলা ১,৩৩৪,৬৩০ জন (১০০০ জন মহিলার বিপরীতে ৯১২ জন পুরুষ)। প্রদেশের মোট জনসংখ্যার ৫৮.৯% (১,৫০৪,২৭৯ জন) শহরে ও ৪১.১% (১,০৪৮,২৩৮ জন) গ্রামে বসবাস করেন।
পেগাসাস (স্পাইওয়্যার)
পেগাসাস হল আইওএস এর কিছু সংস্করণ চলমান ডিভাইসগুলিতে ইনস্টল করা গুপ্তচর সফটওয়্যার, এটির মোবাইল অপারেটর সিস্টেম, ইজরায়েলি সাইবারার্স ফার্ম, এনএসও গ্রুপ দ্বারা উন্নত। একটি মানবাধিকার কর্মী সম্পর্কিত একটি আইফোনের উপর এটি ইনস্টল করার ব্যর্থ ব্যর্থতার পর আগস্ট ২016 সালে আবিষ্কৃত একটি তদন্তে স্পাইওয়্যার, এর ক্ষমতা এবং এটি শোষিত নিরাপত্তা দুর্বলতা সম্পর্কে বিস্তারিত জানানো হয়েছে। Pegasus টেক্সট বার্তা পড়া, কল ট্র্যাকিং, পাসওয়ার্ড সংগ্রহ, ফোন অবস্থান ট্রেসিং, এবং অ্যাপ্লিকেশন থেকে তথ্য সংগ্রহ করতে সক্ষম। দুর্বলতা ঠিক করার জন্য অ্যাপল তার iOS সফটওয়্যারটির সংস্করণ 9.3.5 সংস্করণ প্রকাশ করেছে। স্পাইওয়্যার এর সংবাদ উল্লেখযোগ্য মিডিয়া মনোযোগ garnered। এটি "সবচেয়ে পরিশীলিত" স্মার্টফোনের আক্রমণ বলে মনে করা হয় এবং আইফোন ইতিহাসে প্রথমবারের মতো এটি একটি দূরবর্তী জেলভ্রব শোষণ সনাক্ত হওয়ার পরে পরিণত হয়। এনএসও গ্রুপ স্পাইওয়্যার তৈরি করে এমন সংস্থাটি বলেছে যে তারা "প্রযুক্তির সাথে অনুমোদিত সরকারগুলিকে সরবরাহ করে যা তাদেরকে সন্ত্রাস ও অপরাধের বিরুদ্ধে লড়াইয়ে সহায়তা করে"।
কোয়েটা জেলা
কোয়েটা (, ) পাকিস্তানের বেলুচিস্তান প্রদেশের উত্তর-পশ্চিমাঞ্চলের কোয়েটা বিভাগের একটি জেলা। কোয়েটা জেলা এর কৃষিপণ্যের জন্য বিখ্যাত, বিশেষত কোয়েটার আপেল ও আঙুরের বাগান বেশি বিখ্যাত। কোয়েটা জেলার হান্না উপত্যকায় কাঠবাদাম উৎপন্ন হয়। ১৯৯৮ সালের আদমশুমারী অনুযায়ী কোয়েটা জেলার জনসংখ্যা ছিল , যেখানে ২০১০ সালে আনুমানিক জনসংখ্যা ।
কোয়েটার প্রাচীন নাম ছিল শালকোট। এই নামে অঞ্চলটি এখনও পরিচিত। বিভিন্ন সময়ে এই অঞ্চল গজনভি, ঘুরি, মঙ্গোল সাম্রাজ্যের শাসকদের দ্বারা শাসিত হয়। পঞ্চদশ শতাব্দীর শেষের দিকে অঞ্চলটিকে হেরাতের শাসকরা শাহ বেগ আর্ঘুনকে প্রদান করে। কিন্তু মুঘলদের উদীয়মান শক্তির সামনে তিনি পালাতে বাধ্য হন। পিশীন ও শালকোট উভয় স্থান থেকেই আকবরের নিকট সামরিক শক্তি ও রাজস্ব যেত বলে আইন-ই-আকবরি গ্রন্থে উল্লেখ পাওয়া যায়। যদিও এই অঞ্চলটি পরবর্তীতে কান্দাহারের সাথে সাফাভি সাম্রাজ্যের হস্তগত হয়। অষ্টাদশ শতাব্দীর শুরুতে কান্দাহারে খলজিদের ক্ষমতা বৃদ্ধির সাথে সাথে এককালে শক্তিশালী বেলুচ ও আফগানদের যুদ্ধের ক্ষেত্র হয়ে ওঠে কালাত, কোয়েটা এবং পিশীন। কিন্তু ১৭৫১ সালে ইরানে ইরানিদের বিরুদ্ধে, ১৭৬১ সালে পানিপথের তৃতীয় যুদ্ধে মারাঠাদের বিরুদ্ধে এবং ১৭৬৫ সালে শিখদের বিরুদ্ধে যুদ্ধে আফগানদের সহায়তায় বেলুচ সৈন্যদের অংশগ্রহণের জন্য আফগান শাসক আহমদ শাহ দুররানি কালাতের খান মীর নুরী নাসির খান বেলুচের হাতে কোয়েটা হস্তান্তর করেন।
১৮৭৯ সালে দ্বিতীয় ইঙ্গ-আফগান যুদ্ধের সময় ব্রিটিশ বাহিনী কোয়েটা (শালকোট) দখল করে নেয়।
ভারতবর্ষে ইংরেজদের আধিপত্য বিস্তারের মধ্যে, ১৮৩৯ সালে শালকোটের প্রথম রাজনৈতিক প্রতিনিধি হিসেবে ক্যাপ্টেন বিনকে নিযুক্ত করা হয়। তিনি শাহ সুজা-উল-মুলকের হয়ে এই অঞ্চল শাসন করেন। ১৮৭৬ সালে স্যার রবার্ট স্যান্ডিম্যান কোয়েটা দুর্গ দখল করে নেন এবং ১৮৮৩ পর্যন্ত কালাতের খানদের নামে পরিচালনা করেন। ১৮৮৩ সালে ব্রিটিশ সরকার ২৫,০০০ রুপির বিনিময়ে খানদের কাছ থেকে অঞ্চলটি ইজারা নেয়। পিশীন, শোরারুদ এবং কোয়েটা একই প্রশাসনিক অঞ্চলের অন্তর্ভুক্ত হয়। ১৮৯৫-৯৬ সালের আফগানিস্তানের সীমানা নির্ধারিত হয়ে যায়।
শালকোট শহরের মূল বাসিন্দারা ছিল কাসি জনগোষ্ঠীর। কান্দাহারের উপকণ্ঠে হওয়ায় এই শহরটি তত উন্নত ছিল না। ব্রিটিশদের আগমনের সাথে এই শহরের উন্নয়নের সূচনা ঘটে। ব্রিটিশরা এই অঞ্চলে সড়ক, রেল ও বিদ্যালয় নির্মাণ করে।
১৯৭৫ সালে কোয়েটা ভেঙে পিশীন জেলা গঠিত হয়। বর্তমানে কোয়েটা জেলায় দুইটি শহর, একটি উপ-তহশিল এবং ৬৭টি ইউনিয়ন কাউন্সিল আছে। ২০০১ সালে কোয়েটাকে নগর জেলা ঘোষণা করা হয়।
বেলুচিস্তান প্রাদেশিক পরিষদের ৬ জন সদস্য কোয়েটা থেকে নির্বাচিত হন।
১৯৯৮ সালের জনগণনা অনুসারে, কোয়েটা জেলার % মানুষ শহরে বাস করে। জেলার প্রধান ধর্ম ইসলাম (%), এছাড়াও খ্রিস্টান (%) এবং হিন্দু ধর্মের (০.৫%) লোকেরাও বাস করে। ১৯৯৮ সালের পরিসংখ্যান অনুযায়ী (%) লোকের মাতৃভাষা পশতু, (%) লোকের বেলুচি এবং (%) লোকের মাতৃভাষা পাঞ্জাবি। বেলুচিদের মধ্যে অনেকে ব্রাহুই ভাষাতেও কথা বলে। এই অঞ্চলে হাজারা জনগোষ্ঠীরও বসবাস রয়েছে।
লাহোর জেলা
লাহোর জেলা (পাঞ্জাবি, ) পকিস্তানের পাঞ্জাব প্রদেশের একটি জেলা। মূলত লাহোর নগরীকে ঘিরে এটি গঠিত হয়েছে। লাহোর জেলার আয়তন ।
স্থানীয় সরকার আইন, ২০১৩ অনুসারে লাহোর জেলাকে মহানগর এলাকা হিসেবে ঘোষণা করা হয় এবং নয়টি প্রশাসনিক অঞ্চল বা জোনে ভাগ করা হয়েছে।১৯৯৮ সালের আদমশুমারী অনুসারে লাহোর জেলার জনসংখ্যা । এর মধ্যে % জনগোষ্ঠী শহুরে বাসিন্দা। লাহোর জেলার অধিকাংশ মানুষের মাতৃভাষা পাঞ্জাবি (প্রায় %), যেখানে উর্দু ও পশতু যথাক্রমে % ও % লোকের মাতৃভাষা।
জেনোভা
জেনোভা ( ; ; ইংরেজি, ঐতিহাসিকভাবে, এবং ) হলো ইতালির লিগুরিয়া অঞ্চলের রাজধানী এবং ইতালির ষষ্ঠ বৃহত্তম শহর। ২০১৫ সাল অনুযায়ী এ শহরের প্রশাসনিক সীমানার মধ্যে ৫৯৪,৭৩৩ জন বাসিন্দা রয়েছে। ২০১১ সালের ইতালীয় অাদমশুমারি অনুযায়ী জেনোভা প্রদেশে মোট বাসিন্দা ছিল ৮৫৫,৮৩৪ জন এবং এটি ২০১৫ সালে জেনোভা শহরের মেট্রোপলিটন শহর হিসেবে প্রতিষ্ঠিত হয়। ১.৫ মিলিয়নের বেশি মানুষ ইতালীয় রিভিয়েরা বরাবর বিস্তৃত বৃহত্তর মহানগরীয় এলাকায় বসবাস করে।
খাদিম পাড়া ইউনিয়ন
সিলেট সদর উপজেলার সর্ববহৎ ইউনিয়ন হলো খাদিম পাড়া। এই ইউনিয়নের মধ্যেই সিলেট সদর উপজেলা কমপ্লেক্স স্থাপিত। হযরত শাহজালাল (রহঃ) এর অন্যতম অনুসারী- হযরত শাহ পরান (রহঃ) এর মাজার শরীফ এই ইউনিয়নেরই অন্তর্ভূক্ত।সিলেট ক্যান্টনমেন্ট এর 17 পদাতিক ডিভিশন, ও সাবেক জালালাবাদ সেনানিবাস এই ইউনিয়নে স্থাপিত। এই ইউনিয়নের পীরের বাজারে হযরত শাহ সুন্দর (রহ) এর মাজার শরীফও অবস্থিত। অনেকগুলো শিক্ষা প্রতিষ্ঠানের মধ্যে সিলেট ক্যান্টনমেন্ট পাবলিক স্কুল এন্ড কলেজ, ক্যান্টনমেন্ট বোর্ড স্কুল, শাহপরান উচ্চ বিদ্যালয়, জহিরিয়া এম.ইউ উচ্ছ বিদ্যালয়, আল-আমিন জামেয়া উচ্চ বিদ্যালয়, সিলেট সরকারী কলেজ ইত্যাদি প্রতিষ্ঠানের নাম উল্লেখযোগ্য।
সাইপ্রাস কলেজ
সাইপ্রাস কলেজ সাইপ্রাসের নিকোসিয়ার একটি বেসরকারি কলেজ। ১৯৬১ আইওয়ান্নিস গ্রেগরীয় এটি প্রতিষ্ঠিত করেন। প্রতিষ্ঠালগ্নে এটির অনুষদ সংখ্যা ছিল একটি। পরবর্তীতে কম্পিউটার সায়েন্স, সমাজবিজ্ঞানসহ চারটি অনুষদ প্রতিষ্ঠা করা হয়।
২০০৬ সালে ডিন আন্দ্রেস জি অরফানিদেস এর অধীনে শিক্ষার্থী সংখ্যা ৩,৫০০ জন এ পৌছায়। পরবর্তীতে আন্দ্রেস জি অরফানিদেস সাইপ্রাসের শিক্ষা মন্ত্রণালয়ে কলেজটিকে বিশ্ববিদ্যালয় করার আবেদন করেন। ২০০৭ সালে আবেদন গৃহীত হয় এবং সাইপ্রাস কলেজ, ইউরোপিয়ান ইউনিভার্সিটি সাইপ্রাস নামে যাত্রা শুরু করে।
প্রথম যশোবর্মণ
প্রথম যশোবর্মণ ছিলেন () একজন আঙ্কোর রাজা, যিনি ৮৮৯-৯১০ খ্রীষ্টাব্দে রাজত্ব করেছেন। তাঁকে বলা হত ""লেপার রাজা" (কুষ্ঠরোগী রাজা)"।
যশোবর্মণ রাজা ইন্দ্রবর্মণ ১ এবং তাঁর স্ত্রী ইন্দ্রাদেবীর পুত্র ছিলেন।
তাঁর শিক্ষক ছিলেন দেবরাজ ধর্মাচরণের পুরোহিত বংশের ব্রাহ্মণ বামশিব। বামশিবের গুরু, শিবসোম, হিন্দু দার্শনিক আদি শঙ্করের সাথে যুক্ত ছিলেন।
ইন্দ্রবর্মণের মৃত্যুর পর, তাঁর উত্তরাধিকারী দুই পুত্র যশোবর্মণ ও তার ভাইয়ের দ্বারা উত্তরাধিকার যুদ্ধ সংঘটিত হয়। এটা বিশ্বাস করা হয় যে যুদ্ধটি টোনলে সাপের ভূমি ও সমুদ্রের উপর সংঘটিত হয়েছিল। শেষ পর্যন্ত যশোবর্মণ জয়লাভ করেন।
এল পি ব্রিগস কর্তৃক উদ্ধৃত শিলালিপি অনুসারে তাঁর পিতা ইন্দ্রবর্মণ সিংহাসনের উপরে তাঁর দাবি প্রত্যাখ্যান করেছিলেন এবং এই কারণে, তিনি ইন্দ্রবর্মণ বা দ্বিতীয় জয়বর্মণের সাথে নিজেকে যুক্ত না করে, একটি প্রশস্ত পারিবারিক বৃক্ষ গড়ে তোলেন ফুনান ও চেনলার প্রাচীন রাজাদের সাথে নিজের মায়ের মাধ্যমে নিজেকে যুক্ত করার মাধ্যমে।"
তাঁর রাজত্বের প্রথম বছরে, তিনি তাঁর সমগ্র রাজ্যে প্রায় ১০০টি মঠ (আশ্রম) নির্মাণ করেছিলেন। প্রত্যেক আশ্রম তার ভ্রমণের সময় বিশ্রামস্থান হিসেবে ব্যবহার করা হত। ৮৯৩ সালে তিনি তাঁর পিতার দ্বারা শুরু হওয়া ইন্দ্রতাটক বারায় (জলাধার) নির্মাণ শুরু করেন। এই লেকের (এখন শুকনো) মাঝখানে, তিনি লোলেই মন্দির নির্মাণ করেন।
যশোবর্মণ ছিলেন মহান আঙ্কোর রাজাদের একজন। তাঁর সর্বশ্রেষ্ঠ কৃতিত্ব হরিহরালয় থেকে যশোধরপুর পর্যন্ত রাজধানী সরানো, যেখানে পরবর্তী ৬০০ বছর ধরে রাজধানী ছিল। এই নতুন রাজধানীতেই সকল মহান এবং বিখ্যাত ধর্মীয় স্মৃতিসৌধ নির্মিত হয়েছিল, উদাহরণস্বরূপ: আংকর ওয়ত। এই স্থান পরিবর্তনের জন্য অনেক কারণ ছিল। পুরাতন রাজধানী পূর্বের রাজাদের নির্মিত মন্দিরে ভর্তি ছিল। সুতরাং, সিদ্ধান্তটি অনেকাংশেই ধর্মীয় ছিল: একজন নতুন রাজা উন্নতির জন্য, তাঁকে তাঁর নিজের মন্দির নির্মাণ করতে হবে এবং যখন তিনি মারা যান এখানে তার সমাধি হবে। দ্বিতীয়ত, নতুন রাজধানী সিএম রিপ নদীর কাছে ছিল এবং কুলেন পাহাড় এবং টোনলে সাপের ঠিক মাঝামাঝি ছিল। নদীর কাছাকাছি রাজধানী সরানোর মাধ্যমে রাজা উভয় নদী দ্বারা সরবরাহিত অনেক সুবিধা পেতে পারতো।
যশোধরপুরটি বেকহেং নামক একটি নিচু পাহাড়ে নির্মিত হয়েছিল এবং একটি রাস্তা দ্বারা হরিহরালয়ের সাথে সংযুক্ত হয়েছিল। তিনি তার নতুন রাজধানীতে একটি বিশাল জলাধার খনন শুরু করেছিলেন। এই নতুন কৃত্রিম হ্রদ, যশোধরটাতক বা পূর্ব বারে ছিল দৈর্ঘ্যে সাড়ে সাত কিলোমিটার এবং প্রস্থে ১.৮ কিলোমিটার দীর্ঘ।
লোলেই মন্দির, ফঁম বাখেং এবং যশোধরতাটক ছিল এই শাসকের নির্মিত বিবিধ সৌধাবলী, যেগুলি সব কম্বোডিয়ার ন্যাশনাল ট্রেজার, পরে নির্মিত আংকর ভাট-এর কাছাকাছি ছিল। যশোবর্মণের শাসন আমলে খেমার সাম্রাজ্যের আঙ্গকর রাজধানীতে নির্মিত তিন পাহাড়ের মন্দিরগুলির মধ্যে ফঁম বাখেং, ফঁম ক্রোম এবং ফঁম বোক ছিল।
৯১০ সালে, যশোবর্মন কুষ্ঠ রোগাক্রান্ত হয়ে মারা যান এবং তার মৃত্যুপরবর্তী নামকরণ হয় পরমশিবলোক।
যশোবর্মনের স্ত্রী ছিলেন চতুর্থ জয়বর্মণের ভগিনী। তিনি যশোবর্মনের দুই পুত্র সন্তান যথা দ্বিতীয় ঈশানবর্মণ এবং প্রথম হর্ষবর্মণ-এর মা ছিলেন।
শানখলা ইউনিয়ন
শানখলা ইউনিয়ন বাংলাদেশর চুনারুঘাট উপজেলার একটি প্রশাসনিক এলাকা।
মোট জনসংখ্যা ২৩,২৪৫ যার মদ্ধে পুরুষ ৫০% ও মহিলা-৫০%।
৯ টি ওয়ার্ড এবং ৩৬টি মহল্লা নিয়ে শানখলা ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
শিক্ষার হার ১৭.৩%
গালিভার'স ট্রাভেলস (২০১০-এর চলচ্চিত্র)
গালিভার্স ট্রাভেলস ২০১০ সালের আমেরিকান কাল্পনিক অ্যাডভেঞ্চার চলচ্চিত্র, যেটি পরিচালনা করেন রব লেটারম্যান,প্রযোজনা করেন জন ডেভিস ও গ্রেগরি গুডম্যান এবং রচনা করেন জু স্টিলম্যান ও নিকোলাস স্টোলার। চলচ্চিত্রটি ১৮শ শতকে জনাথন সুইফটের লেখা উপন্যাস গালিভার্স ট্রাভেলস এর অংশ। চলচ্চিত্রের শ্রেষ্ঠাংশে অভিনয় করেন জ্যাক ব্ল্যাক, জেসন সিজেল প্রমুখ।চলচ্চিত্রটি প্রেক্ষাগৃহে মুক্তি পায় ২৫ ডিসেম্বর ২০১০। এবং ডিভিডি ও ব্লু রে ডিস্কে মুক্তি পায় ১৯ শে এপ্রিল ২০১১।
'গালিভার্স ট্রাভেলস' চলচ্চিত্রটি $১১২ মিলিয়ন বাজেটের বিপরীতে যুক্তরাষ্ট্র ও কানাডায় $৪২.৮ মিলিয়ন এবং সারাবিশ্বে $২৩৭.৪ মিলিয়ন আয় করে।
মালয় বিশ্ববিদ্যালয়
মালয় বিশ্ববিদ্যালয় () কুয়ালালামপুরে অবস্থিত একটি সরকারি বিশ্ববিদ্যালয় গবেষণা বিশ্ববিদ্যালয়। এটি প্রাচীনতম এবং সবচেয়ে মর্যাদাপূর্ণ একটি বিশ্ববিদ্যালয়।
বর্তমানে বিশ্ববিদ্যালয়ে ১২টি অনুষদ, ২টি পরিষদ এবং ৩টি কেন্দ্র, রয়েছে যথা: আইন অনুষদ, ইঞ্জিনিয়ারিং অনুষদ, দন্তচিকিত্সা, মেডিসিন অনুষদ, পরিবেশ নির্মিত অনুষদ , অর্থনীতি অনুষদ ও ব্যবসা প্রশাসন অনুষদ এবং হিসাববিদ্যা অনুষদ, বিজ্ঞান অনুষদ, ভাষা ও ভাষাতত্ত্ব, কলা অনুষদ ও সামাজিক বিজ্ঞান অনুষদ কম্পিউটার বিজ্ঞান ও তথ্য প্রযুক্তি, অ্যাকাডেমি অফ এশিয়ান স্টাডিজ, ইসলামিক স্টাডিজ, সাংস্কৃতিক কেন্দ্র, খেলার জায়গা এবং সেন্টার ফর স্টাডিজ ফাউন্ডেশন (ইউনিভার্সিটি অব মালায়া)।
মালায়া বিশ্ববিদ্যালয় মালয়েশিয়ার একটি প্রাচীনতম বিশ্ববিদ্যালয়, এটি মালয়েশিয়া রাজধানী কুয়ালালামপুরে দক্ষিণ-পশ্চিমে ৯২২ একর জমির উপর অবস্থিত।
১৯০৫ সালের ২৪ সেপ্টেম্বর সিঙ্গাপুরে কিংডম এডওয়ার্ড কলেজ এবং ৮ অক্টোবর ১৯৪৯ সালে কিংডম এডওয়ার্ড মেডিকেল কলেজ এবং ১৯২৮ সালে রাফেলস কলেজের সাথে মিলিয়ে মালয় বিশ্ববিদ্যালয় প্রতিষ্ঠিত হয়।
মালয় বিশ্ববিদ্যালয়ের নামটি 'মালয়' শব্দটি থেকে এসেছে, যা দেশটি মালায়ায় নামে তখন পরিচিত ছিল। মালয়ায়র শিক্ষা বিষয়ে উচ্চ কমিশন ১৯৪৮ সালে বিশ্ববিদ্যালয় প্রতিষ্ঠার সুপারিশ করেন। মালয় বিশ্ববিদ্যালয় প্রথমবারের মত একটি সাধারণ স্বায়ত্তশাসিত বিশ্ববিদ্যালয় যেখানে জাতি, ধর্ম ও অর্থনৈতিক আগ্রহ যৌথ প্রচেষ্টায় প্রতিষ্ঠিত হয়। মালায়া বিশ্ববিদ্যালয়ের অবশ্যম্ভাবীভাবে বুঝতে হবে যে এটি মালায়ায়দের জন্য একটি বিশ্ববিদ্যালয়।
প্রতিষ্ঠার প্রথম দশকে বিশ্ববিদ্যালয়ের খুব দ্রুত উন্নয়ন করে ছিল, এর ফলে ১৫ জানুয়ারী ১৯৫৯ সিঙ্গাপুরে অবস্থিত এবং অন্যটি ১৯৬০ সালে কুয়ালালামপুরে দুটি স্বায়ত্বশাসিত বিভাগ স্থাপিত হয়েছিল । দুইটি অঞ্চলে সরকার ১৯৬১ সালে আইন পাস করে বিশ্ববিদ্যালয়ের অবস্থা পরিবর্তন করে একটি জাতীয় বিশ্ববিদ্যালয় প্রতিষ্ঠার নির্দেশ করে এবং ১লা জানুয়ারি ১৯৬২ সালে মালয় বিশ্ববিদ্যালয় প্রতিষ্ঠিত হয়।
১৬ জুন ১৯৬২ সালের মালয়েশিয়া বিশ্ববিদ্যালয়ের প্রথম আচার্য তুনকু আবদুল রহমান পুত্র আল-হাজ এই বিশ্ববিদ্যালয় প্রতিষ্ঠা করেন, তিনিই মালয়েশিয়ার প্রথম প্রধানমন্ত্রী ছিলেন। বিশ্ববিদ্যালয়ের প্রথম ভাইস ছিলেন আচার্য বিশিষ্ট গণিতবিদ প্রফেসর ওপেনহেইম।
বর্তমানে সুলতান নাজরিন মুজিউদ্দিন শাহ মালয় বিশ্ববিদ্যালয়ের চ্যান্সেলর এবং ১ নভেম্বর ২০১৭ সালে এইচ ডা: আব্দুল রহিম মালাই বিশ্ববিদ্যালয়ের ভাইস আচার্য হিসেবে নিয়োগ দেওয়া হয়।
বিশ্বের শীর্ষ ৫০০ বিশ্ববিদ্যালয়ের মধ্যে মালায়া বিশ্ববিদ্যালয় তম স্থান অর্জন করেছে। "মার্কিন নিউজ ও ওয়ার্ল্ড রিপোর্ট" বিশ্বের সেরা বিশ্ববিদ্যালয়ের তালিকায় মালায় বিশ্ববিদ্যালয় রয়েছে। গবেষণা, উদ্ভাবন, প্রকাশনা এবং শিক্ষণ উচ্চতর শিক্ষার একটি আন্তর্জাতিকভাবে বিখ্যাত প্রতিষ্ঠান তৈরী করাই প্রধান লক্ষ।বিশ্ববিদ্যালয়ের একমাত্র উদ্দেশ্য দেশের জন্য এবং মানবতার জন্য মান গবেষণা এবং শিক্ষা মাধ্যমে জ্ঞান এবং শেখার অগ্রগতি।
ইউনিভার্সিটি অফ মালায় থেকে উচ্চ শিক্ষা গ্রহণ করেছে অনেক উল্লেখযোগ্য প্রাক্তন ছাত্রসহ দুই প্রধানমন্ত্রী, মন্ত্রী, সহ আরও অনেক ছাত্রছাত্রী মালয়েশিয়া ও বিদেশে অবদান আছে।
সিরিয়ায় প্রাসাদসমূহের তালিকা
এটি সিরিয়ায় প্রাসাদসমূহের একটি তালিকা।
২০১৮-১৯ পাকিস্তান ক্রিকেট দলের দক্ষিণ আফ্রিকা সফর
পাকিস্তান ক্রিকেট দল তিনটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ডিসেম্বর ২০১৮ থেকে ফেব্রুয়ারী ২০১৯-এ অনুষ্ঠিত হয়।
২০১৮-১৯ শ্রীলঙ্কা ক্রিকেট দলের দক্ষিণ আফ্রিকা সফর
শ্রীলঙ্কা ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা ফেব্রুয়ারী থেকে মার্চ ২০১৯-এ অনুষ্ঠিত হয়।
গালিভার'স ট্রাভেলস (১৯৩৯-এর চলচ্চিত্র)
গালিভার্স ট্রাভেলস ১৯৩৯ সালের আমেরিকান চলচ্চিত্র।এটি প্রযোজনা করেন ম্যাক্স ফ্লিশার এবং পরিচালনা করেন ডেভ ফ্লিশার।এটি ২২ শে ডিসেম্বর ১৯৩৯ যুক্তরাষ্ট্রের প্রেক্ষাগৃহে প্যারামাউন্ট পিকচার্স এর দ্বারা মুক্তি পায়। সিনেমাটির চিত্রনাট্য লেখা হয় ১৮ শ শতকে লেখা জনাথন সুইফট এর উপন্যাস গালিভার্স ট্রাভেলস এর ১ম অংশের লিলিপুট এন্ড ব্লেপুসকো থেকে।
প্রমুখ।"ইট'স এ হ্যাপ হ্যাপ হ্যাপী ডে" গানটি ছাড়া বাকি গানসমূহ রচনা করেন লিও রবিন এবং কম্পোজ করেন রালফ রেইঞ্জার।"ইট'স এ হ্যাপ হ্যাপ হ্যাপী ডে" গানটি রচনা করেন সামি টিমাবার্গ,আল নিবার্গ এবং উইন্সটন শার্পলস।
উইন্ডোজ ভয়েজ রিকোগনেশন
উইন্ডোজ ভয়েস রিকোগনেশন মাইক্রোসফট কর্তৃক প্রকাশিত এমন এক সফটওয়্যার যার দ্বারা আপনি কম্পিউটারে বিভিন্ন কমান্ড দেয়া সহ কম্পিউটারে কাজ করতে পারবেন ।এছাড়া এটি তাদের জন্য যুগান্তকারী এক সমাধান এনে দিয়েছে যারা দ্রুত টাইপ করতে পারেন না ।এটি গুগলের অ্যান্ড্রয়েডের টক ব্যাক গেসচার এর মতো ।আপনি শুধু মুখে কথা বলে একে বিভিন্ন কমান্ড প্রদান করবেন ।বিভিন্ন মেইল বা নোট খুব সহজেই এর মাধ্যমে অতি স্বল্প সময়ে লেখা যায় ।এটি প্রথম উইন্ডোজ ৭ এ চালু হয় ।আর তারপর থেকে এখনো উইন্ডোজ ১০ এর বিভিন্ন আপডেটেও এটি ব্যবহৃত হচ্ছে ।
তানভিন সুইটি
তানভিন সুইটি একজন বাংলাদেশী মডেল, টেলিভিশন, মঞ্চ এবং চলচ্চিত্র অভিনেত্রী। ২০০৫ সাল নাগাদ তিনি শত টেলিভিশন নাটকে অভিনয় করেছিলেন।
১৯৯১ সালে সুইজি আফজাল হোসেনের ডায়মন্ড ব্র্যান্ডের সাথে তার কর্মজীবন শুরু করেন।
সুইটি ট্রুপে থিয়েটার গ্রুপ নামে একটি থিয়েটার যোগ দেন। তিনি "মরজ ফকিরের মা", "স্পর্ধা", "তোমরাই এখনও", "ক্রীতোদাস" এবং "মুক্তি" মঞ্চের নাটকগুলিতে অভিনয় করেছিলেন। তিনি "গোধুলি লোগোনে" নাটকে টেলিভিশনে৷ অভিনয় শুরু করেন। তিনি "শুন্দরি", "জোমিলা", "দকানীর বৌ", "হারাধনার নাত জামাই" এবং "রূপালী নদী" তে অভিনয় করেন। আবু সাঈদ পরিচালিত বাঁশি (২০০৬) চলচ্চিত্রে অভিনয় করেন।
সুইটি টেলিভিশন নাটকও তৈরি করেছেন। তার শঙ্খচিল নামে একটি নাটক নির্মাণ প্রতিষ্ঠান আছে।
সৈয়দা সাইরা মহসিন
সৈয়দা সাইরা মহসিন বাংলাদেশের আওয়ামী লীগের রাজনীতিবিদ এবং সংসদ সদস্য।
মৌলভীবাজার জেলার, মৌলভীবাজার - ৩ আসনে মৌলভীবাজার সদর উপজেলা এবং মৌলভীবাজার উপজেলার নির্বাচনে প্রতিদ্বন্দ্বিতা করার জন্য বাংলাদেশ আওয়ামী লীগের মনোনীত প্রার্থী সৈয়দা সাইরা মহসিন মনোনীত হন। ১৪ সেপ্টেম্বর ২০১৫ তারিখে স্বামী সৈয়দ মহসিন আলীর মৃত্যুর পর আসনটি খালি হয়ে যায়। মনোনয়নপত্র প্রধানমন্ত্রী শেখ হাসিনার অনুমোদন পায়। বাংলাদেশ নির্বাচন কমিশন তার সকল প্রতিপক্ষের প্রার্থীতা বাদ দিয়ে নির্বাচনে অসহযোগিতায় জয়ী হয়। ৭ ডিসেম্বর ২০১৫ তারিখে স্পিকারের কার্যালয়ে সংসদ স্পিকার শরীন শারমিন চৌধুরী তার শপথ গ্রহণ করেন।
সৈয়দা সাইরা মহসিন বিয়ে করেন আওয়ামী লীগের রাজনীতিবিদ সৈয়দ মহসিন আলীকে। তার স্বামী সমাজকল্যাণ মন্ত্রী ছিলেন। ১৪ সেপ্টেম্বর ২০১৫ তারিখে তার স্বামী মারা যান। ১৯৭১ সালের তিনি বাংলাদেশের স্বাধীনতা যুদ্ধে তাঁর ভূমিকার জন্য মরণোত্তর স্বাধীনতা দিবস পুরস্কার পান।
হাতিকভাহ্‌
হাতিকভাহ্‌ (, , lit. ) একটি ইহুদি-কবিতা এবং ইসরায়েলের জাতীয় সঙ্গীত। গীতিকবিতাটির রচয়িতা ছিলেন ইহুদি কবি নাফতালি হার্জ ইমবার, যিনি তৎকালীন অস্ট্রীয় শাসনাধীন বর্তমান ইউক্রেনের জোলাখিভ শহরে জন্মগ্রহণ করেন। ১৮৭৭ সালে নাফতালি ইমবার যখন ইহুদি পন্ডিত হিসেবে আতিথীয়তা গ্রহণ করে রোমানিয়ার শহর ইয়াসিতে সফর করছিলেন, তখনই তিনি এই কবিতাটির প্রথম সংস্করণ রচনা করেন। মূলত পূর্বপুরুষদের ফেলে আসা ইসরায়েলের ভূমিতে ফিরে যাওয়ার ২০০০ বছরের সুপ্ত বাসনা এবং সার্বভৌম জাতিরূপে ইহুদিদের মাতৃভূমি পুনরুদ্ধারই হলো এই কবিতা তথা জাতীয় সঙ্গীতটির মূল প্রতিপাদ্য বিষয়।
'কবিদের শহর' হিসেবে খ্যাত তৎকালীন অস্ট্রীয় সাম্রাজ্যাধীন জোলোখিভ (বর্তমান ইউক্রেনে) শহরের কবি নাফতালি হার্জ ইমবার ১৮৭৮ সালে এই কবিতাটি রচনা করেন। কিন্তু ১৮৮২ সালে কবি নাফতালি ইমবার ইউরোপ ছেড়ে অভিবাসী হয়ে অটোম্যান শাসিত ফিলিস্তিনে বাস করতে শুরু করেন এবং রিশোন লিৎজিয়োন, রিহোভোৎ, গেদেরা এবং ইয়েশুদ হামা'আলার মতো গোড়ার দিকে প্রতিষ্ঠিত হওয়া ইহুদি উপনিবেশগুলোর শহরের কর্ণধারদের কাছে তিনি তাঁর এই কবিতা প্রচার করতে থাকেন।
ধারণা করা হয় যে, ইমবারের হাতিকভাহ্‌ কবিতার নবম-স্তাবক "তিকভাতেনু (যার অর্থ - 'আমাদের আশা')" অংশের লাইনগুলোই আধুনিক ইসরায়েলের মধ্যবর্তী শহর পেটাহ টিকভাহ্‌ প্রতিষ্ঠায় প্রেরণা জুগিয়েছিল। পরবর্তীতে ১৮৮৬ সালে কবি ইমবারের প্রথম বই "বারকাই (যার অর্থ - 'প্রভাতের জ্যোতির্ময় নক্ষত্র')" বইটিতে কবিতাটি প্রথম প্রকাশিত হওয়ার পর রাশিয়ার হোভেভেয় জায়ন নামক ইহুদীয় সংগঠন তাদের দলের দলীয় সঙ্গীত হিসেবে হাতিকভাহ্‌-কে নির্ধারণ করে এবং পরে ১৮৯৭ সালে সুইজারল্যান্ডে অনুষ্ঠিত হওয়া প্রথম জায়নবাদী কংগ্রেস নেতৃবৃন্দও হাতিকভাহ্‌কে তাদের দলীয় সঙ্গীতরূপে স্বীকৃতি দেয়।
১৯১৯ সালে আরবে জায়নবাদী বিরোধী আন্দোলন শুরু হলে পরিস্থিতি সামাল দিতে তৎকালীন বৃটিশ মেন্ডেটরি প্রশাসন জনসম্মুখে প্রচার নিষিদ্ধ করে।
জোন্ডেরকোমান্ডোসের (কনসেন্ট্রেশন ক্যাম্পের কয়েদী-ইহুদীদের একটি ইউনিট, যাদের বলপূর্বক গ্যাস চ্যাম্বারে মৃত শবদেহগুলো পোড়ানোর কাজ করানো হতো) একজন প্রাক্তন কয়েদী-কর্মচারী উল্লেখ করেন যে, চেক-ইহুদীরা মৃত্যুর পূর্বে অশউইটজের গ্যাস চ্যাম্বারে ঢুকার আগে সমস্বরে হাতিকভাহ্‌ গানটি গাইতো এবং ওয়াফেন এস-এস শাখার নাৎসী সৈন্যরা এই গান শুনে ক্রুদ্ধ হয়ে তাদের পেটাতে শুরু করতো।
১৯৪৮ সালে ইসরায়েল রাষ্ট্র প্রতিষ্ঠিত হওয়ার পর, "হাতিকভাহ্‌" অনানুষ্ঠানিকভাবে জাতীয় সঙ্গীত হিসেবে স্বীকৃত হয়েছিলো। আনুষ্ঠানিকভাবে এটি ২০০৪ সালের নভেম্বর মাসে স্বীকৃতি পায়, যখন নেসেট (ইসরায়েলের পার্লামেন্ট) গানটির সংক্ষিপ্ত এবং গানটির সম্পাদনা ও সংস্করণ সহকারে অনুমোদন প্রদান করে।
আনুষ্ঠানিক জাতীয় সঙ্গীত হিসেবে গানটির শুধু প্রথম-স্তাবকই গাওয়া হয়।
নিচের পংক্তিগুলো হচ্ছে কবি নাফতালি হার্জ ইমবারের হাতিকভাহ্‌ কবিতাটির পুর্ণাঙ্গ রুপ, যেখানে ইসরায়েলের জাতীয় সঙ্গীত হিসেবে শুধু প্রথম স্তাবকের কথাগুলোই গাওয়া হয়।
কুয়ালালামপুর বিশ্ববিদ্যালয়
কুয়ালালামপুর বিশ্ববিদ্যালয় (ইউএনআই.কে.এল) মালয়েশিয়ার কুয়ালালামপুরে অবস্থিত একটি বহু-ক্যাম্পাস কারিগরী বিশ্ববিদ্যালয়। ২০০৯, ২০১১, এবং ২০১৩ সালে মালয়েশিয়ায় উচ্চশিক্ষা মন্ত্রণালয় কর্তৃক টায়ার-৫ নামক "চমৎকার বিশ্ববিদ্যালয়" হিসেবে প্রতিষ্ঠিত করা হয়েছে। ইউএনআই.কে.এলের মালয়েশিয়ার ১৪টি প্রতিষ্ঠান এবং ১২টি ক্যম্পাস রয়েছে; গোম্বাক, চেরা, বঙ্গি, কাজজ, সেপং , তাবহ নানিং, পাসির গুডং, ইপাহ, লুৎুত ও কুলিমাতে।
কারিগরি উচ্চশিক্ষা প্রতিষ্ঠানগুলো থেকে জাতি বেশিকিছু আশা করে, এমন প্রত্যাশা নিয়ে "ইউএনআই.কে.এল" তার স্নাতককে শক্তিশালী প্রযুক্তিগত জ্ঞান এবং অত্যাধুনিক উদ্যোক্তা দক্ষতার সাথে পরিচালিত করে, যেন তারা শিল্পের বর্তমান চাহিদা পূরণ করবে। ইউনিকুলের ১৩টি শাখা ইনস্টিটিউট বিভিন্ন ডিপ্লোমা, স্নাতকোত্তর এবং স্নাতকোত্তর প্রোগ্রাম ভিত্তি করে। 'ওয়ান ইনস্টিটিউট, ওয়ান স্পেশালাইজেশন'-এর ধারণা নিয়ে, ইউনিকিল কেবল ত্রৈমাসিক শিক্ষায় অবদান রাখে না বরং বানিজ্যিক উদ্দেশ্যে গবেষণা ও উন্নয়নও অবদান রাখে।
২১১২ সালে সারা দেশে ১১টি ক্যাম্পাসে ২০ হাজারেরও বেশি স্থানীয় এবং আন্তর্জাতিক শিক্ষার্থী পড়াশুনা করেছিল, নিম্নলিখিত ক্ষেত্রগুলোতে পেশাদার সার্টিফিকেট, ডিপ্লোমা, ডিগ্রি এবং স্নাতকোত্তর স্তরে শিক্ষা কার্যক্রম প্রদান করে:"ইউএনআই.কে.এল" অধীনে প্রতিটি ইনস্টিটিউটে একটি করে বিশেষজ্ঞ রয়েছে। "ইউএনআই.কে.এল"-এর শিক্ষা কার্যক্রম মালয়েশিয়ার কয়ালিফিকেশন সংস্থা (এমকিউএ) দ্বারা স্বীকৃত।
"ইউএনআই.কে.এল" পরিবেশের মান, বিশেষ করে শিক্ষার্থীর বাসস্থান তাদের একাডেমিক সাফল্য এবং শিক্ষার্থীর জীবনযাপন উপভোগ করার জন্য একটি অপরিহার্য উপাদান। আবাসন অফিস শিক্ষার্থীদের আবাসনের বিষয়ে সমস্যাগুলোর প্রয়োজন অনুসারে সরবরাহ করে। শিক্ষার্থীদের ক্যাম্পাসের কাছে অবস্থিত হোস্টেলের থাকতে হয়। "ইউএনআই.কে.এল" ভর্তি শিক্ষার্থীদের কাছে আবাসনের বিস্তারিত তথ্য পাঠানো হয়। এছাড়া ছাত্রদের জন্য ক্রীড়া সুবিধা, সহ পাঠ্যক্রম এবং পরামর্শ অন্তর্ভুক্ত সকল সুযোগ সুবিধা রয়েছে । "ইউএনআই.কে.এল" আবাসিক ব্যবস্থা প্রায় ১০,০০০ শিক্ষার্থীকে বাসস্থান সুয়োগ করতে সক্ষম। প্রতিটি অ্যাপার্টমেন্ট জন্য সুনির্দিষ্ট সুবিধার সাথে প্রতিটি রুম ৪-৬ শিক্ষার্থীদের জন্য আরামদায়ক বেডরুমের ব্যবস্থা রয়েছে। ছাত্র অ্যাপার্টমেন্টের পরিবেশে আন্তরিকতা গড়ে তুলতে এবং বিভিন্ন জাতিগত ও বিভিন্ন ধর্মীয় শিক্ষার্থীদের মধ্যে বন্ধুত্বকে উৎসাহিত করতে সহায়তা করে।
"ইউএনআই.কে.এল" ক্যাম্পাস সর্বশেষ প্রযুক্তি সঙ্গে চমৎকার অবকাঠামো দারা সুসজ্জিত করা হয়। এর অবকাঠামোটি অত্যাধুনিক যন্ত্রপাতি, শ্রেণীকক্ষ, ল্যাবরেটরিজ, হানগার, লাইব্রেরী, হোস্টেল, ওয়ার্কশপ এবং "ইউএনআই.কে.এল"-তে পাওয়া আইটি এবং মাল্টিমিডিয়া স্টুডিও দ্বারা সমর্থিত।
বিশ্ববিদ্যালয়ের গবেষককে যথোপযুক্ত প্রশিক্ষিত সেবা নিশ্চিত করার জন্য "ইউএনআই.কে.এল" সময়-সময় সঠিক ও গুনাগত মানসম্পন্ন যন্ত্র রক্ষণাবেক্ষণ করা এবং এর সমস্ত সুবিধা উন্নয়ন করা হয়।
ঝাঁসি
ঝাঁসি () উত্তর প্রদেশে অবস্থিত একটি ঐতিহাসিক শহর। উত্তর প্রদেশের সর্ব দক্ষিনে পাহুজ নদীর তীরে এর অবস্থান। ঝাঁসি জেলা এবং ঝাঁসি বিভাগের সদরদপ্তর। ঝাঁসিকে বুন্দলখন্ডের দড়জা বলা হয়। ঝাঁসি সমুদ্রপৃষ্ঠ থেকে ২৮৫ মিটার উঁচু। শহরটি রাজধানী নয়াদিল্লি থেকে ৪১৫ কিলোমিটার দূরে এবং গোয়ালিয়র থেকে ৯৯ কিলোমিটার দূরে অবস্থিত। সহজ শহরটির প্রাচীন নাম বালওয়ান্ট নগর। ১৮১৭ থেকে হাজার ১৮৫৪ সাল পর্যন্ত ঝাঁসি মারাঠা শাসকদের কর্তৃক শাসিত হয় ১৮৭০ সালে ব্রিটিশ সাম্রাজ্যের অন্তর্ভুক্ত হয়। ঝাঁসির সিংহাসনের উপর দামোদর রাও এর দাবি নাকচ হলেও রানি লক্ষীবাঈ ১৮৫৭ থেকে ১৮৫৮ সালের জুন মাস পর্যন্ত ঝাঁসি শাসন করেন।
কিংবদন্তি অনুসারে আচ্চার রাজা তার বন্ধু যোধপুরের রাজার সাথে প্রাসাদের ছাদে অবস্থানরত অবস্থায় যোধপুরের রাজা কে জিজ্ঞেস করলেন যে তিনি তার নতুন নির্মিত কেল্লাটি এখান থেকে দেখতে করতে পারছেন কিনা। উত্তরে তিনি বলেছিলেন তিনি খুব সামান্যই ঠাহর করতে পারছেন। আঞ্চলিক ভাষায় যার উচ্চারণ ‘ঝায়নসি’। পরবর্তীতে লোকমুখে এই শব্দটি বিকৃত হয়ে ঝাঁসি রূপ লাভ করে। ঝাঁসির দুর্গ মধ্য ভারতের একটি গুরুত্বপূর্ণ দুর্গ। দুর্গটি তৈরি করা হয়েছিল উঁচু পাথরের উপর যা থেকে সমগ্র শহর এবং তার আশেপাশের এলাকা নিয়ন্ত্রণ করা হতো।
১৮০৪ থেকে ১৮৫৩ সাল পর্যন্ত এই শহরটি মারাঠা সাম্রাজ্যের অধীনে একটি প্রাদেশিক রাজ্যের রাজধানী হিসেবে ভূমিকা পালন করে। এরপর এটি ব্রিটিশ ভারতের অন্তর্ভুক্ত হয়।
২০১১ সালের আদমশুমারি অনুসারে ঝাঁসি মোট জনসংখ্যা ১,৯৯৮,৬০৩ জন। শহরে বসবাসকারী জনসংখ্যার সংখ্যা ৫৪৭,৬৩৮ জন। ঝাঁসির শিক্ষার হার ৮৩.০২% যা সমগ্র রাজ্যের শিক্ষার হারের ৬৭.৬৮% এর চেয়ে বেশি। জনসংখ্যার ৮৯০ জন নারীর বিপরীতে ১০০০ জন পুরুষ। জনবসতির দিকে থেকে ঝাঁসি ভারতে ২৩১ তম শহর।
উল্লেখযোগ্য ভ্রমণের স্থান গুলো হলো, ঝাঁসির দুর্গ, সরকারি যাদুঘর এবং রানী মহল, কারগুন্জি জৈন মন্দির।
ভিয়েনতিয়ান ইন্টারন্যাশনাল স্কুল
ভিয়েনতিয়ান ইন্টারন্যাশনাল স্কুল (ভিআইএস) হল ভিয়েতনামের লাওসের একমাত্র আন্তর্জাতিক স্কুল, যেটি কিন্ডারগার্টেন-১২ শ্রেণীর জন্য আন্তর্জাতিক স্নাতক পরীক্ষার সুযোগ দিয়ে থাকে। ভিআইএস হলো লাওসে ডাব্লিউএএসসি, সিআইএ, এবং আইবি কর্তৃক অনুমোদিত একমাত্র স্কুল।
ভিয়েনতিয়ান ইন্টারন্যাশনাল স্কুল হল ভিয়েনতিয়ান লাওসের আন্তর্জাতিক স্নাতকধারী বৈশ্বিক স্কুল, যেটি ১৯৯১ সালে প্রতিষ্ঠিত হয়েছে। বর্তমানে ভিআইএসে দ্বাদশ শ্রেণী পর্যন্ত ৪৯৫ জন শিক্ষার্থী পড়াশুনা করেন। ভিআইএস তিনটি আইবি প্রোগ্রামের সুযোগ দিয়ে থাকে; ৪-১০ বছরের জন্য পিওয়াইপি, ১১-১৫ বছরের জন্য এমওয়াইপি এবং একাদশ-দ্বাদশ শ্রেণীতে ১৬-১৮ বছরের জন্য আইবি ডিপ্লোমা। সকল প্রাইমারি শ্রেণীতে একজন শিক্ষক থাকেন, যিনি শিক্ষার কাজে সাহায্য করে থাকেন। প্রতি শ্রেণীকক্ষে সর্বোচ্চ ২২ জন ছাত্র পড়ার সুবিধা রয়েছে। এই স্কুলে প্রায় ৪৬টি ভিন্ন ভিন্ন দেশের ছাত্র রয়েছে। তবে কোন নির্দিষ্ট জাতির ছাত্র ২৩%-এর বেশি নয়। ভিআইএস-এর পরিবারগুলো মূলত দূতাবাস, বেসরকারি উন্নয়ন ও সাহায্য সংস্থা এবং দ্রুত বিস্তার লাভ করা আন্তর্জাতিক ব্যবসায়িক অঞ্চল থেকে আসে।
যেসকল ছাত্র ভিআইএস থেকে পাশ করে তারা যুক্তরাজ্য, কানাডা, অস্ট্রেলিয়া, সিঙ্গাপুর, ব্রিটেন, থাইল্যান্ড, নিউজিল্যান্ড, নেদারল্যান্ডসের মতো দেশগুলোর বিশ্ববিদ্যালয়ে পড়ে থাকে। এই স্কুলটি নির্বাচিত ট্রাস্টি বোর্ড দ্বারা পরিচালিত হয়। নয়জন বাবা-মার এই দলটি বিভিন্ন নিয়ম-কানুন, অর্থনৈতিক মতামত ও নির্দেশনা দিয়ে থাকে।
এই স্কুলের প্রধানরা হলেন, জেইন ম্যাকগি, যিনি স্কুলের প্রধান হিসেবে দায়িত্ব পালন করেন, তিনি প্রাইমারি প্রিন্সিপাল যিনি কিন্ডারগার্টেন থেকে পঞ্চম শ্রেণী পর্যন্ত সকল শিক্ষার বিষয় পরিচালনা করেন। তাছাড়া রয়েছে টিনা সানটিল্লি একজন সেকেন্ডারি প্রিন্সিপাল, যিনি ষষ্ঠ শ্রেণী থেকে দ্বাদশ শ্রেণীর শিক্ষা কার্যক্রম পরিচালনা করেন।
ভিআইএস হলো মেকং রিভার ইন্টারন্যাশনাল স্কুল এসোসিয়েশনের (এমআরআইএসএ) সদস্য, ফলে ছাত্ররা বিভিন্ন খেলাধুলার প্রতিযোগিতা ও সাংস্কৃতিক অনুষ্ঠান থাইল্যান্ড, ভিয়েতনাম এবং কম্বোডিয়ার আন্তর্জাতিক স্কুলগুলোর সাথে অংশ নিতে পারে।
এই স্কুলটি ইস্ট এশিয়া রেজিয়নাল কাউন্সিল অফ ওভারসিস স্কুলস (ইএআরসিওএস) এরও সদস্য, যেটি বিভিন্ন স্কুলকে তাদের অনুষদ উন্নয়নের জন্য সাহায্য করে থাকে। স্কুলটি ইন্টারন্যাশনাল স্কুল কাউন্সিল, দ্য ওয়েস্টার্ণ এসোসিয়শান অফ স্কুলস এন্ড কলেজেস এবং আন্তর্জাতিক স্নাতোকধারী স্বীকৃতপ্রাপ্ত। ভিআইএস হলো লাওসের একমাত্র স্কুল যেটি এই সকল এসোসিয়েশানের সদস্য।
ভিআইএস ২০০৮ সালের আগস্টে নতুন সুবিধা যোগ করে, এতে স্কুলে অধিক ছাত্র ভর্তি করে ও ছাত্রদের নতুন পরিবেশ প্রধান করে শিক্ষার সুযোগকে আরও বাড়িয়ে দেয়া হয়। সাম্প্রতিক সময়ে স্কুলে একটি পুল ও স্বাস্থ্যসেবা কেন্দ্র তৈরি করেছে, যেটি স্কুলের ছাত্ররা ও স্কুল কর্তৃপক্ষরা ব্যবহার করতে পারে।
ভিআইএসে ৬টি প্রধান বিল্ডিং রয়েছে; একটি প্রধান অফিস, ২ তলা প্রাইমারি বিল্ডিং, ৩ তলা সেকেন্ডারি বিল্ডিং, লাইব্রেরি, ক্যান্টিন এবং নতুন তৈরি করা স্বাস্থ্যসেবা কেন্দ্র। তাছাড়া এখানে আরও সুবিধা রয়েছে, যেমন: দুটি ফুটবল পিচ, দুটি বাস্কেটবল কোর্ট, একটি ব্ল্যাক বক্স থিয়েটার (সেকেন্ডারি বিল্ডিংয়ের ভেতর) এবং স্বাস্থ্যসেবা কেন্দ্রের পাশে একটি সুইমিং পুল।
পেপার রিসার্চ ইন্সটিটউশন
পেপার রিসার্চ স্টেশন (পিআরএস) () কেরালা কৃষি বিশ্ববিদ্যালয়ের অধীনে ভারতের সবচেয়ে পুরোনো ইন্সটিটিউশনগুলোর একটি। এটি পান্নিয়ুর, কান্নুরে অবস্থিত।
পিআরএস ১৯৫২ সালে শুরু হয় এবং ১৯৫২ সালে কেরালা কৃষি বিশ্ববিদ্যালয়ের অধীনে আসে। প্রতিষ্ঠানটি কৃত্রিমভাবে পরাগরায়নকৃত প্রথম কালো মরিচের একটি প্রজাতি উদ্ভাবনের জন্যে বিখ্যাত, যার নাম পেনিয়োর ওয়ান।
আসাদ হ্রদ
আসাদ হ্রদ (, "বুহায়রাত আল-আসাদ") ফোরাত নদীর একটি পানির আধার, যা সিরিয়ার রাক্কা প্রদেশে অবস্থিত। তাবকা ড্যাম বন্ধ হয়ে গেলে ১৯৭৪ সালে এটি তৈরি করা হয়। আসাদ হ্রদ সিরিয়ার সবচেয়ে বড় হ্রদ, যেটির ধারণক্ষমতা প্রায় এবং এর উপরিতলের ক্ষেত্রফল প্রায় । এর আশপাশে অনেক খাল রয়েছে। এই খালগুলো আসাদ হ্রদ থেকে পানি নিয়ে ফোরাত নদীর চারপাশের অঞ্চলে সেচকার্য চালানোর কাজে ব্যবহৃত হয়। উল্লেখ্য, আসাদ হ্রদ আলেপ্পো শহরের পানির চাহিদা মেটায়। এটিকে ঘিরে মৎস্যশিল্পের প্রসার ঘটেছে। আসাদ হ্রদের তীরকে নানান অর্থনৈতিক অঞ্চলে ভাগ করা হয়েছে।
ফোরাত নদীর সিরীয় অঞ্চলে, ১৯২৭ সালে সর্বপ্রথম একটি বাঁধ নির্মাণের পরিকল্পনা করা হয়েছিল, কিন্তু এটি বাস্তবায়িত হয়নি। এরপর, ১৯৫৭ সালে, ফোরাত নদীতে একটি বাঁধ নির্মাণের জন্য সোভিয়েত ইউনিয়নের সাথে অর্থনৈতিক ও প্রযুক্তিগত সহায়তার একটি চুক্তি স্বাক্ষরিত হয় এবং ১৯৬০ সালে, পশ্চিম জার্মানির সাথে অর্থনৈতিক সহায়তার জন্য আরেকটি চুক্তি স্বাক্ষরিত হয়। ১৯৬৫ সালে পুনরায়, সোভিয়েত ইউনিয়নের সাথে অর্থনৈতিক সহায়তার জন্য চুক্তি স্বাক্ষরিত হয়। প্রকল্পটিতে তাবকা বাঁধের জন্য একটি হাইড্রোইলেক্ট্রিক পাওয়ার স্টেশন এবং অঞ্চল জুড়ে, ফোরাত নদীর উভয়পাশে সেচকার্য পরিচালনার জন্য বৃহৎ পরিকল্পনা ছিল। ১৯৬৮ সাল থেকে ১৯৭৩ সাল পর্যন্ত এর নির্মাণ কাজ অব্যাহত থাকে। ১৯৭৪ সালে, ফোরাত নদীর নাব্যতা হ্রাসের মাধ্যমে বাঁধটির কার্যক্রম বন্ধ করা হয়। হাফেয আল-আসাদের শাসনকালে, কৃষিকাজের উন্নয়নের নীতির আলোকে, এই প্রকল্পটি বাস্তবায়িত হয়। ১৯৭৫ সালে, ইরাক অভিযোগ করে যে, তাবকা বাঁধের কারণে ফোরাত নদীর নাব্যতা হ্রাস পেয়েছে এবং ইরাক তাবকা বাঁধের ওপর বোমা ফেলার হুমকিও দেয়। এরপরে, সৌদি আরব ও সোভিয়েত ইউনিয়নের মধ্যস্থতায় এই বিতর্কের অবসান ঘটে।
আসাদ হ্রদের ধারণ ক্ষমতা প্রায় এবং এর উপরিতলের ক্ষেত্রফল যা এটিকে সিরিয়ার বৃহত্তম হ্রদের মর্যাদা দিয়েছে। যদিও, এর প্রকৃত ধারণক্ষমতা এরও কম যার উপরিতলের ক্ষেত্রফল । নির্মাণের পর, প্রস্তাবিত সেচকার্যের পরিকল্পনা নানান সমস্যার সম্মুখীন হয়েছিল, বিশেষ করে হ্রদের আশপাশে উচ্চমাত্রার জিপসাম ছিল একটি প্রধান সমস্যা। এছাড়াও নির্ধারিত স্থানে কৃষকদের অনিচ্ছা, খালসমূহের নানান স্থানে ভেঙ্গে পড়ার মতো সমস্যা গুলোও ছিল অন্যতম। ফলে, ১৯৮৪ সালে, মাত্র পরিমাণ জমিতে সেচ করা হয়েছিল।
হাইম ভাইজমেন
হাইম আজরিয়েল ভাইজমেন ( "", "Khaim Veytsman"; ২৭ নভেম্বর ১৮৭৪ – ৯ নভেম্বর ১৯৫২) ছিলেন একজন জায়নবাদি নেতা এবং ইসরায়েলি রাজনীতিবিদ। তিনি ওয়ার্ল্ড জায়নিস্ট অর্গানাইজেশনের প্রেসিডেন্ট ছিলেন এবং পরবর্তীতে ইসরায়েলের প্রথম রাষ্ট্রপতি হিসেবে দায়িত্ব পালন করেছেন। ১৯৪৯ সালের ১৬ ফেব্রুয়ারি তিনি ইসরায়েলের রাষ্ট্রপতি নির্বাচনে জয়ী হন এবং ১৯৫২ সালে মৃত্যুর পূর্ব পর্যন্ত এই পদে ছিলেন।
ভাইজমেন পেশায় ছিলেন একজন রসায়নবিদ। তিনি এসিটন-বিউটানল-ইথানল ফার্মে‌ন্টেশন প্রক্রিয়া উদ্ভাবন করেন। এই প্রক্রিয়ায় ফার্মে‌ন্টেশনের মাধ্যমে এসিটন প্রস্তুত করা হয়। প্রথম বিশ্বযুদ্ধের সময় তার এই প্রক্রিয়া ব্রিটিশদের যুদ্ধকালীন সময়ে বেশ গুরুত্বপূর্ণ ভূমিকা পালন করেছিল। তিনি ইসরায়েলের রেহোভোটে ভাইজমেন ইনস্টিটিউট অব সায়েন্স প্রতিষ্ঠা করেন এবং জেরুজালেমের হিব্রু বিশ্ববিদ্যালয় প্রতিষ্ঠায় গুরুত্বপূর্ণ ভূমিকা পালন করেন।
এইচ.এম.পি উচ্চ বিদ্যালয়, সুনামগঞ্জ
এইচ.এম.পি উচ্চ বিদ্যালয় সুনামগঞ্জে ১৯৩৭ ইংরেজী সনে স্থাপিত হয়। এটি ব্রিটিশ ভারতীয় আমলের প্রাচীনতম ও ঐহিত্যবাহী বিদ্যাপীঠ।সুনামগঞ্জ শহরের কেন্দ্রস্থলে, সুনামগঞ্জ স্টেডিয়ামের পাশে অবস্থিত।
এইচ.এম.পি.উচ্চ বিদ‌্যালয় এর পূর্ণ নাম হচ্ছে হাজি ‍পুরকায়স্থ উচ্চ বিদ‌্যালয়। বিদ‌্যালয়টি সুনামগঞ্জ শহরের প্রাণ কেন্দ্রে সুনামগঞ্জ স্টেডিয়ামের পূর্ব পাশে অবস্থিত।
এইচ.এম.পি.উচ্চ বিদ‌্যালয় ১৯৩৭ খ্রিঃ প্রতিষ্ঠিত হয়।
বিদ‌্যালয়ে একাদশ ও দ্বাদশ শ্রেণিতে পাঠদানের ব‌্যবস্থাও চালু আছে।
তাসমিমা হোসেন
তাসমিমা হোসেন একজন বাংলাদেশী সাংবাদিক এবং বাংলাদেশ জাতীয় সংসদের সাবেক সংসদ সদস্য। তিনি বর্তমানে দৈনিক ইত্তেফাকের সম্পাদক হিসেবে দায়িত্ব পালন করছেন। বাংলাদেশের জাতীয় দৈনিকসমূহের মধ্যে তিনিই প্রথম নারী সম্পাদক হিসেবে দায়িত্ব গ্রহণ করেন।
তাসমিমা হোসেন ১৯৫১ সালে পুরানো ঢাকার গেন্ডারিয়ায় জন্মগ্রহণ করেন। ঢাকা বিশ্ববিদ্যালয় থেকে তিনি তারা উচ্চতর শিক্ষা গ্রহণ করেন। ১৯৯৬ সালের বাংলাদেশের সাধারণ নির্বাচনে তিনি পিরোজপুর-২ আসন থেকে সংসদস সদস্য নির্বাচিত হন। ১৯৮৮ সাল থেকে ২০১৪ সাল পর্যন্ত তিনি ‘অনন্যা’ নামে একটি পাক্ষিক সাময়িকী সম্পাদনা ও প্রকাশ করেছেন। ২০১৪ সালে তিনি দৈনিক ইত্তেফাক পত্রিকার ভারপ্রাপ্ত সম্পাদক হিসেবে দায়িত্ব গ্রহণ করেন এবং ২০১৮ সালের জুলাইয়ে তিনি সম্পাদক হিসেবে দায়িত্ব গ্রহণ করেন।
ব্যক্তিগত জীবনে তাসমিমা হোসেন ঢাকা বিশ্ববিদ্যালয়ে অধ্যয়নরত অবস্থায় আনোয়ার হোসেন মঞ্জুর সাথে বিবাহ বন্ধনে আবদ্ধ হন। যিনি শেখ হাসিনার তৃতীয় মন্ত্রীসভায় পানি সম্পদ মন্ত্রণালয়ের মন্ত্রী হিসেবে দায়িত্ব পালন করেন। এই দম্পত্তির চার সন্তান রয়েছে।
তরুণাস্থি
তরুণাস্থি () এক ধরনের যোজক কলা। এটি অস্থির মতো শক্ত নয়। তরুণাস্থিতে রক্তনালী থাকে না। এর কোষগুলোতে ব্যাপনের মাধ্যমে বিভিন্ন উপাদান সরবরাহ করা হয়। তাই তরুণাস্থির বৃদ্ধি ও মেরামত ধীর গতিতে হয়। তরুণাস্থিতে স্নায়ুকোষও নেই। এটি ক্ষতিগ্রস্থ হলেও ব্যাথা অনুভূত হয় না। তবে তরুণাস্থি ভেঙ্গে গিয়ে যদি টেনডন ও মাংসপেশী ক্ষতিগ্রস্থ হয় তাহলে ব্যাথা অনুভূত হবে।
কনড্রিন ( তরুণাস্থির ম্যাট্রিক্স) এ কোলাজেন ও ইলাস্টিন প্রোটিন নির্মিত বিভিন্ন তন্তু এবং কনড্রোসাইট ( তরুণাস্থির কোষ) থাকে। কনড্রোসাইটের গুচ্ছকে ল্যাকুনা () বলে। তরুণাস্থির আবরণকে পেরিকন্ড্রিয়াম () বলে।
তরুণাস্থি বিভিন্ন অঙ্গের চাপ ও টান প্রতিরোধ করে। অস্থিসন্ধিতে তরুণাস্থি অস্থির প্রান্তভাগকে ঘর্ষণের হাত থেকে রক্ষা করে।
ম্যাট্রিক্সের গঠন-প্রকৃতি অনুযায়ী তরুণাস্থি চার ধরনের।
২০১৭ ওয়েস্ট ইন্ডিজ ক্রিকেট দলের ইংল্যান্ড সফর
ওয়েস্ট ইন্ডিজ ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা সেপ্টেম্বর থেকে নভেম্বর ২০১৮-এ অনুষ্ঠিত হয়।
এনডিটিভি ইন্ডিয়া
এনডিটিভি ইন্ডিয়া হলো ভারতের এনডিটিভি'র মালিকানাধীন হিন্দি ভাষার খবর সম্প্রচারকারী চ্যানেল। 
এটি ২০০৩ সালে তার সম্প্রচার যাত্রা শুরু করে।
২০১৬ সালের জুন মাসে এনডিটিভি সিদ্ধান্ত নেয়, এনডিটিভি ইন্ডিয়া ও এনডিটিভি স্পাইস নামে দুটি আলাদা চ্যানেল যুক্তরাজ্যে যাত্রা শুরু করবে।
এনডিটিভি ২০০৩ সালে ২৪ ঘণ্টা হিন্দি ভাষার খবর সম্প্রচারকারী চ্যানেল হিসেবে এনডিটিভি ইন্ডিয়া এবং ২৪ ঘণ্টা ইংরেজি ভাষার খবর সম্প্রচারকারী চ্যানেল হিসেবে এনডিটিভি ২৪×৭ যাত্রা শুরু করে।
আল ফয়সাল বিশ্ববিদ্যালয়
আল ফয়সাল বিশ্ববিদ্যালয় সৌদি আরবের রিয়াদে অবস্থিত একটি বেসরকারি অলাভজনক উচ্চশিক্ষা ও গবেষণা প্রতিষ্ঠান।
২০০৪ সালে কিং ফয়সাল ফাউন্ডেশন একটি অলাভজনক বিশ্ববিদ্যালয় হিসেবে প্রতিষ্ঠিত করে আল ফয়সাল বিশ্ববিদ্যালয় এবং ২০০৪ সালে তার প্রথম ৮০ জন শিক্ষার্থী ভর্তি করেছিল। আলফাইসালের মোট নথিভুক্তির সংখ্যা এখন ২,৫০০ ছাড়িয়ে গেছে। নিবন্ধন ৬৭% সৌদি আরবের স্থানীয় বাকি অবশিষ্ট ৩৩% ৪০-টিরও বেশি দেশ থেকে আসা শিক্ষার্থীরা পড়াশোনা করে। ৩১টি দেশীয় অনুষদসহ আন্তর্জাতিক অনুষদ নিয়ে মোট অনুষদের সংখ্যা ২০০টির বেশি।
২০০২ সালে কিংবদন্তী কিং ফয়সাল ফাউন্ডেশন প্রথম বেসরকারী অ-লাভজনক আল ফয়সাল বিশ্ববিদ্যালয় প্রতিষ্ঠিত করেন, দেশের গবেষণামূলক বিশ্ববিদ্যালয়গুলোর মধ্যে শ্রেষ্ঠত্বের আন্তর্জাতিক মান অর্জনের জন্য প্রতিশ্রুতিবদ্ধ এই বিশ্ববিদ্যালয়টি। এটি জাতীয় এবং আন্তর্জাতিক সহশিক্ষা প্রতিষ্ঠান এবং বিশিষ্ট শিক্ষা বোর্ড সদস্যগুলোর সমর্থন করেছে।
আল ফয়সাল বিশ্ববিদ্যালয় পাঁচটি অনুষদ নিয়ে গঠিত, ব্যবসা প্রসাশন, প্রকৌশল, মেডিসিন, ফার্মেসি, বিজ্ঞান এবং সাধারণ শিক্ষা, যা রাজ্যের ছেলে ও মেয়ে শিক্ষার্থীদের কাছে বিশ্বমানের স্নাতক সম্মান এবং স্নাতকোত্তর ডিগ্রী অর্জন সুযোগ সৃষ্টি করে। বাণিজ্য শিল্প ও গবেষণা কেন্দ্রের কেন্দ্রস্থল রিয়াদের প্রাণকেন্দ্রে অবস্থিত আল ফয়সাল বিশ্ববিদ্যালয় তার শিক্ষার্থীদের অসামান্য সুযোগ-সুবিধা অনুপ্রেরণামূলক শিক্ষাবিদ এবং গবেষণায় নেতৃত্ব দিয়ে আসছে।
আল ফয়সাল বিশ্ববিদ্যালয় একটি বেসরকারি অলাভজনক বিশ্ববিদ্যালয়, যা বিশ্বব্যাপী গবেষণা বিশ্ববিদ্যালয় হিসেবে পরিচিত। এটি ব্যবসা, প্রকৌশল, জীবন বিজ্ঞান ও চিকিৎসা বিজ্ঞানের ক্ষেত্রে সৃজনশীলতা এবং জ্ঞান প্রয়োগের জন্য প্রতিশ্রুতিবদ্ধ।আল ফয়সাল বিশ্ববিদ্যালয় সৌদি আরবের একটি কেন্দ্রীয় বিশ্ববিদ্যালয়, যা বিশ্বব্যাপী স্নাতক এবং স্নাতকোত্তর পর্যায়, গবেষণা এবং পরিষেবা প্রদান করে আসছে, এই বিশ্ববিদ্যালয়টি সৌদি আরব অঞ্চল ও বিশ্বের সুফল লাভ করে এবং জ্ঞানভিত্তিক অর্থনীতির উন্নয়নে উদ্দীপিত করে জ্ঞান সৃষ্টি করে ও প্রচার করে।
আল ফয়সাল বিশ্ববিদ্যালয় তার চারটি অনুষদ (ব্যবসায়, প্রকৌশল, মেডিসিন এবং বিজ্ঞান) গ্রাজুয়েট এবং স্নাতক প্রোগ্রাম বিস্তৃত প্রস্তাব। স্নাতক সম্মান, স্নাতকোত্তর এবং আন্তর্জাতিক বাজারের চাহিদার পূরণ করার জন্য শিক্ষার্থীদের সঠিকভাবে প্রয়োগ করার দক্ষ জনবল প্রস্তুত হতে সক্ষম হয়েছে। বিশিষ্ট আন্তর্জাতিক একাডেমিক অংশীদারদের সহযোগিতায় বাণিজ্য, শিল্প ও গবেষণার কেন্দ্রস্থল রিয়াদের হৃদয় অবস্থিত আল ফয়সাল বিশ্ববিদ্যালয় তার শিক্ষার্থীদের অসামান্য সুবিধাদি, অনুপ্রেরণামূলক শিক্ষাবিদ এবং গবেষণার নেতৃত্বাধীন শিক্ষার মাধ্যমে তাদের পূর্ণ সম্ভাবনা বিকাশের সুযোগ দেয়, যা আল ফয়সাল বিশ্ববিদ্যালয় শিক্ষার্থীদেরকে অত্যন্ত দক্ষ হিসেবে গড়ে তুলতে সক্ষম করবে ।
দ্য ফাইন্যান্সিয়াল এক্সপ্রেস
দ্য ফাইন্যান্সিয়াল এক্সপ্রেস ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। ১৯৯৩ সালে প্রতিষ্ঠিত পত্রিকাটি রাজধানী ঢাকা থেকে প্রকাশিত হচ্ছে। বর্তমানে শহীদুজ্জামান খান পত্রিকাটির সম্পাদকের দায়িত্বে আছেন। ফাইন্যান্সিয়াল এক্সপ্রেস এবং স্ট্যান্ডার্ড চার্টার্ড ব্যাংক মিলে বাৎসরিক একটি সামাজিক দায়বদ্ধতা অনুষ্ঠান আয়োজন করে থাকে।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৯,০১০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে দ্বিতীয়।
মাল্টিমিটার
মাল্টিমিটার(Multimeter) বা মাল্টিটেস্টার(Multitester), অ্যাভোমিটার (AVO{Ampere-Volt-Ohm} meter) নামেও পরিচিত। এটি একটি ইলেকট্রনিক পরিমাপ যন্ত্র, যেখানে বিভিন্ন পরিমাপের কাজ একটি ইউনিটে একত্রিত থাকে। একটি সাধারণ মাল্টিমিটার বিভব(Voltage), তড়িৎ প্রবাহ(Current) এবং রোধ(Resistance) পরিমাপ করতে পারে। অ্যানালগ মাল্টিমিটার একটি গ্যালভানোমিটারের সাথে চলমান নির্দেশক ব্যবহার করে পাঠ প্রদর্শন করে। ডিজিটাল মাল্টিমিটারে একটি সাংখ্যিক প্রদর্শক(Numeric display)/ডিজিটাল ডিসপ্লে(Digital display) বা এলসিডি ডিসপ্লে(LCD display) থাকে এবং পরিমাপের মান ডিজিটাল সংখ্যায় প্রদর্শিত হয়। নির্ভুলতার জন্য ডিজিটাল মাল্টিমিটার এখন বহুল প্রচলিত, কিন্তু এখনও কিছু ক্ষেত্রে অ্যানালগ মাল্টিমিটার অগ্রাধিকারযোগ্য, উদাহরণসরূপ যখন একটি দ্রুত পরিবর্তনশীল মানের নিরীক্ষণ প্রয়োজন হয়। প্রাথমিক ত্রুটি খোঁজা এবং বাইরের মেরামতের কাজের জন্য মাল্টিমিটার হাতের কাছের প্রয়োজনীয় যন্ত্র বা বেঞ্চ(Bench) যন্ত্র হতে পারে, যা খুব উচ্চ স্তরের সঠিকতা পরিমাপ করতে পারে। এটি বিস্তৃত পরিসরে ব্যবহার করা যেতে পারে শিল্পকারখানার বৈদ্যুতিক সমস্যা সমাধানে এবং ইলেকট্রনিক যন্ত্র, মোটর নিয়ন্ত্রণ, গৃহস্থ জিনিসপত্র, বৈদ্যুতিক সরবরাহ এবং ওয়্যারিং সিস্টেমের ক্ষেত্রে। বর্তমানে বিভিন্ন রকম এবং দামের মাল্টিমিটার সহজলভ্য। সস্তা দামের মাল্টিমিটারের জন্য খরচ হতে পারে ১০ ইউএস ডলার বা প্রায় ৮০০ টাকার নিচে, আর সার্টিফাইড ক্রমাঙ্কিত সহ ল্যাবরেটরি-গ্রেড মডেলের জন্য ৫০০০ ইউএস ডলার এরও বেশি খরচ হতে পারে।
প্রথম চলমান নির্দেশকসহ তড়িৎ প্রবাহ সনাক্তকরণ যন্ত্রটি ছিল ১৮২০ সালের গ্যালভানোমিটার। এটি ব্যবহৃত হতো হুইটস্টোন ব্রীজ ব্যবহার করে রোধ এবং বিভব পার্থক্য পরিমাপের জন্য এবং অজানা সংখ্যক বিভব পার্থক্য অথবা রোধ তুলনা করার জন্য। যখন ল্যাবে এটি প্রয়োজনীয় হলো, তখন যন্ত্রগুলি ছিল খুব ধীর এবং ব্যবহারিক ক্ষেত্রে অচল। সেই গ্যালভানোমিটারগুলি ছিল ভারী এবং সূক্ষ্ম। প্রাথমিক চলমান কয়েলের মিটার শুধুমাত্র ডিসি তড়িৎ প্রবাহ পরিমাপের জন্য উপযুক্ত ছিল এবং সাধারণত এগুলির পরিমাপের পরিসীমা ছিল ১০ মাইক্রো অ্যাম্পিয়ার থেকে ১০০ মিলি অ্যাম্পিয়ার পর্যন্ত। পরিবর্তনশীল তড়িৎ প্রবাহ অথবা বিভব পার্থক্য পাঠের জন্য রেক্টিফায়ার প্রয়োজন ছিল। প্রথম উপযুক্ত রেক্টিফায়ার ছিল কপার অক্সাইড রেক্টিফায়ার, যেটি তৈরি এবং উন্নয়ন করেছিল ইউনিয়ন সুইচ অ্যান্ড সিগন্যাল কোম্পানি, সুইচভেল, পেনসিলভানিয়া, সেটি ১৯২৭ সাল থেকে ওয়েস্টিংহাউজ ব্রেক এবং সিগন্যাল কোম্পানির পরের অংশ। মাল্টিমিটার আবিষ্কার হয়েছিল ১৯২০ সালের প্রথম দিকে, যখন রেডিও রিসিভার এবং অন্যান্য ভ্যাকুয়াম টিউব ইলেকট্রনিক যন্ত্রের ব্যবহার খুব সাধারণ হয়ে ওঠে। প্রথম মাল্টিমিটার আবিষ্কারে অবদান রাখেন ব্রিটিশ পোস্ট অফিস প্রকৌশলী ডোনাল্ড ম্যাকাদি, যিনি টেলিযোগাযোগ বর্তনী মেরামতের জন্য প্রয়োজনীয় অনেক রকমের যন্ত্রপাতি বহনে অসন্তুষ্ট ছিলেন। ম্যাকাদি একটি যন্ত্র আবিষ্কার করেন, যা অ্যাম্পিয়ার, বিভব পার্থক্য এবং রোধ পরিমাপ করতে পারতো। সেই মাল্টিফাংশনাল মিটারটির নাম ছিল অ্যাভোমিটার। ১৯২৩ সালে প্রতিষ্ঠিত অটোমেটিক কয়েল ওয়্যাইন্ডার অ্যান্ড ইলেকট্রিক্যাল ইকুইপমেন্ট কোম্পানি (ACWEECO), ম্যাকাদি দ্বারা ডিজাইন এবং পেটেন্ট এর মত অ্যাভোমিটার এবং কয়েল ওয়্যান্ডিং মেশিন তৈরি করেছিল। যদিও তিনি ACWEECO এর একজন শেয়ারহোল্ডার ছিলেন, তবুও ম্যাকাদি ১৯৩৩ সালে অবসর গ্রহণের পূর্বপর্যন্ত পোস্ট অফিসের কাজ চালিয়ে গেছেন। তার ছেলে হিউ এস. ম্যাকাদি ১৯২৭ সালে ACWEECO তে যোগদান করেন এবং কারিগরি পরিচালক হয়েছিলেন। প্রথম অ্যাভোমিটার ১৯২৩ সালে বিক্রি করা হয়েছিল এবং এর বেশিরভাগ বৈশিষ্ট্যগুলি সর্বশেষ মডেল ৮ এ অপরিবর্তিত ছিল।
দি এশিয়ান এজ (বাংলাদেশ)
দি এশিয়ান এজ ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটি তেজগাঁও, ঢাকা থেকে ডিএস প্রিন্টিং প্রেসের মাধ্যমে দৈনিক প্রকাশিত হয়। পত্রিকাটির বর্তমান সম্পাদক হলেন জেসমিন চৌধুরী। পত্রিকাটি এক্সপ্রেস মিডিয়া লিমিটেডের পক্ষ থেকে আল আমিন চৌধুরী প্রকাশ করছেন।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৯৮০০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে এবং যৌথভাবে ডেইলি সানের সঙ্গে তৃতীয় স্থানে রয়েছে।
দি এশিয়ান এজ (দ্ব্যর্থতা নিরসন)
দি এশিয়ান এজ নামটি নিম্নের বিষয়সমূহ নির্দেশ করতে পারেঃ
দ্য ডেইলি অবজার্ভার
ডেইলি অবজার্ভার ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। বাংলাদেশের অন্যতম পুরাতন ইংরেজি দৈনিক দ্য বাংলাদেশ অবজার্ভার ২০১০ সালে প্রকাশ বন্ধ হয়ে যায় এবং ২০১১ সালের ১লা ফেব্রুয়ারি থেকে বাংলাদেশ অবজার্ভারের সর্বশেষ সম্পাদক ইকবাল সোবহান চৌধুরী "দ্য ডেইলি অবজার্ভার" নামে নতুন করে এই পত্রিকা প্রকাশ শুরু করেন।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৭,৭৫০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে পঞ্চম স্থানে রয়েছে।
দ্য নিউ নেশন
দ্য নিউ নেশন ইংরেজি ভাষায় প্রকাশিত বাংলাদেশের একটি জাতীয় দৈনিক পত্রিকা। পত্রিকাটি ঢাকার নিউ নেশন প্রিন্টিং প্রেস থেকে দৈনিক প্রকাশিত হয়। বাংলাদেশের পুরাতন জাতীয় দৈনিকসমূহের মধ্যে এটি একটি। বর্তমানে পত্রিকাটি সম্পাদনা করছেন এএম মোফাজ্জল এবং প্রকাশকের দায়িত্বে আছেন বাংলাদেশী আইনজীবী ও উপদেষ্টা মইনুল হোসেন।
তথ্য মন্ত্রণালযয়ের আওতাধীন বাংলাদেশ চলচ্চিত্র ও প্রকাশনা অধিদপ্তর কর্তৃক প্রকাশিত ৩০শে জুন ২০১৮ তারিখের হিসেব অনুযায়ী, ফাইন্যান্সিয়াল এক্সপ্রেসের প্রচলন সংখ্যা ৩৮,৬৫০ কপি যা বাংলাদেশ থেকে প্রকাশিত জাতীয় ইংরেজি দৈনিকসমূহের মধ্যে সপ্তম স্থানে রয়েছে।
এনডিটিভি প্রুপিট
এনডিটিভি প্রুপিট হলো ২০০৫ সালের জানুয়ারিতে এনডিটিভি কর্তৃক চালু হওয়া একটি ব্যবসায়িক চ্যানেল।
এনডিটিভি প্রুপিট ব্যবসায়িক লিডারশীপ অ্যাওয়ার্ড ২০০৬ সালের জুলাইয়ে এনডিটিভি প্রুপিট কর্তৃক শুরু হয়। এই পুরস্কারটি প্রথম বাইরের উদ্যোক্তাদের দেওয়া হয়েছিল ভারতের সাবেক প্রধানমন্ত্রী মনমোহন সিং কর্তৃক।
২০১৭ সালের শুরুতে আয়কর বিভাগ কর্তৃক ৫২৫ কোটি টাকা কারচুপির অভিযোগের শিকার হন এন.ডি.টিভি ফলে তারা এনডিটিভি প্রুপিট বন্ধ করে দেওয়ার সিদ্ধান্ত নেয়। এই সময়ে এনডিটিভি প্রুপিট এনডিটিভি প্রাইম এর সাথে দ্বৈতভাবে সম্প্রচার কার্যক্রম শুরু করে এবং এটিই পরবর্তীতে এনডিটিভি প্রাইম হিসেবে পরিবর্তীত হয়।
এনডিটিভি প্রাইম
এনডিটিভি প্রাইম হলো ভারতীয় তথ্য/বিনোদনমূলক টেলিভিশন চ্যানেল। এটির মালিক এন.ডি.টিভি। এনডিটিভি প্রাইম ৫ই জুন ২০১৭ সালে তার যাত্রা শুরু করেছিল। যাত্রা শুরুর পূর্বে এনডিটিভি তাদের ব্যবসা ও অর্থায়নের অংশ এনডিটিভি ২৪×৭ এ স্থানান্তর করে নেয়।
এনডিটিভি প্রাইম বর্তমানে ২৪ ঘণ্টাই তথ্য ও বিনোদনমূলক অনুষ্ঠান যেমনঃ গ্যাজেটস,অটোমোবাইলস,শিক্ষা, ক্যারিয়ার, প্রোপার্টি,আর্ট, কমেডি সহ আরও বিভিন্ন ধরনের অনুষ্ঠান সম্প্রচার করে থাকে।.
মাদিনার প্রখ্যাত সাত ফুকাহা
মদিনার প্রখ্যাত সাত ফুকাহা হচ্ছেন সাত প্রখ্যাত মুসলিম ধর্মতত্ত্ববিদ ও ফকীহ (আইনবিদ) পণ্ডিতের উপাধি যারা মাদিনায় হাদিস ও ফিকহ শাস্ত্রে বিশেষ অবদান রেখেছেন।
তারা হচ্ছেন :কিছু আলিম (স্কলার) আবু বকর ইবনে আব্দির রহমান ইবনুল হারিস এবং উবাইদুল্লাহ ইবনে আব্দিল্লাহ ইবনে উতবাহ ইবনে মাস'উদ এর নাম মাদিনার সাত ফকীহের মধ্যে অন্তর্ভুক্ত করেছেন, এদের মধ্যে অন্যতম হচ্ছেন ইমাম আবু যাহরা।
Text about The Seven Fuqaha of Medina by Shaykh Muhammad Abu Zahrah (extract of Mâlik, Hayâtuhu wa 'Asruhu, Arâ°uhu wa Fiqhuhu)
Presentation and biography of the Seven Fuqaha of Medina (at-tawhid.net)
হিশাম ইবনে উরওয়াহ
হিশাম ইবনে উরওয়াহ (, ঈসায়ী ৬৮০–৭৬৩) ছিলেন একজন প্রখ্যাত হাদিস বর্ণনাকারী আলিম। তার পিতা ছিলেন মাদিনার প্রখ্যাত সাত ফুকাহার অন্যতম উরওয়াহ ইবনুয যুবাইর। এবং তাঁর পিতামহ ছিলেন আশারায়ে মুবাশশারাদের অন্যতম মহান সাহাবী যুবাইর ইবনুল আওয়াম, তাঁর দাদি ছিলেন ইসলামের প্রথম খলীফা আবু বকর এর কন্যা আসমা বিনতে আবি বকর।
তিনি জন্ম গ্রহণ করেন ৬১ হিজরি সনে (৬৮০ ঈসায়ী) এবং মৃত্যুবরণ করেন ১৪৬ হিজরিতে (৭৬৩ ঈ.)।
আহমাদ ইবনে তাঊস
আহমাদ ইবনে তাঊস (), একজন তাবি'ঈ এবং হাদিস বর্ণনাকারী ছিলেন। তিনি তাঊস বা আল-তাঊস নামেও পরিচিত। মৃত্যু ৬৭৩ সালে।
জীবন বীমা কর্পোরেশন
জীবন বীমা কর্পোরেশন (জেবিসি) বাংলাদেশের একটি রাষ্ট্রায়ত্ত জীবন বীমা কোম্পানি, যা ১৯৭৩ সালের ১৪ মে ইন্সুরেন্স অ্যাক্ট ১৯৩৮ ও ইন্সুরেন্স রুলস ১৯৫৮ এবং বাংলাদেশ কর্পোরেশন অ্যাক্ট ১৯৭৩ এর অধীন ১৫ লক্ষ ৭০ কোটি টাকার ঘাটতি দায় নিয়ে প্রতিষ্ঠিত হয়। জীবন বীমা কর্পোরেশনের বর্তমান চেয়ারম্যান হলেন ড. শেলীনা আফরোজা। তিনি ৮ই জানুয়ারী, ২০১৭ জীবন বীমা কর্পোরেশনের পরিচালক পর্ষদের চেয়ারম্যান হিসেবে নিয়োগ প্রাপ্ত হন
১৯৭১ সালে তৎকালীন পূর্ব পাকিস্তানে ৭৫টি বীমা কোম্পানি ছিল, তারমধ্যে ১০টি স্থানীয়ভাবে নিবন্ধিত। বাংলাদেশ স্বাধীন হওয়ার পর ১৯৭২ সালে রাষ্ট্রপতির ৯৫নং আদেশ বলে বাংলাদেশের সকল জীবন ও সাধারণ বীমা কোম্পানি জাতীয়করণ করে। এই জাতীয়করণের দ্বারা অধিকৃত কোম্পানিগুলি বিলুপ্ত করে ৫টি কোম্পানি গঠন করে; বাংলাদেশ জাতীয় বীমা কর্পোরেশন, তিস্তা বীমা কর্পোরেশন, কর্ণফুলি বীমা কর্পোরেশন, সুরমা জীবন বীমা কর্পোরেশন এবং রূপসা জীবন বীমা কর্পোরেশন। ১৯৭৩ সালে রাষ্ট্রপতির আদেশে সুরমা ও রূপসা জীবন বীমা কর্পোরেশনকে একত্রিত করে জীবন বীমা কর্পোরেশন প্রতিষ্ঠা করে।
জেবিসি পনেরো ধরনের জীবন বীমা স্কিমের মাধ্যমে বীমাসেবা বিক্রয় করে আসছে। এগুলো হল